PDRM perlu tambah Pusat CIC di Sabah dan Sarawak

0

BANGI, Selasa –
Polis Diraja Malaysia (PDRM) memerlukan tambahan Pusat Temu Duga Kanak-Kanak (CIC) khususnya di kawasan Sabah dan Sarawak supaya kes-kes yang melibatkan jenayah golongan tersebut dapat diatasi.

Pengarah Jabatan Siasatan Jenayah, Datuk Seri Abd Jalil Hassan berkata, sehingga hari ini pihak polis mempunyai sebanyak 14 buah pusat CIC di seluruh negara.

“Daripada bajet yang lepas, kita cuba adakan (Pusat CIC) lebih daripada satu. Contoh, di Sarawak luas kawasan demografiknya besar, kita memerlukan lebih daripada satu iaitu tiga atau empat.

“Penambahan Pusat CIC ini juga boleh mengatasi masalah dan kes-kes yang melibatkan jenayah kanak-kanak dan wanita dapat diselesaikan dengan cepat dan segera,” katanya dalam sidang media selepas
lawatan kerja Menteri Pembangunan Wanita, Keluarga dan Masyarakat, Datuk Seri Nancy Shukri ke Pusat Temuduga Kanak-Kanak (CIC), Bahagian Siasatan Seksual, Wanita dan Kanak-Kanak (D11), Jabatan Siasatan Jenayah (JSJ) di Persiaran Sultan Salahuddin di ibu negara semalam.

Artikel berkaitan

Satu PPS dibuka tempatkan mangsa ribut di Sepang

Akhirnya Amerika Syarikat benarkan laungan azan 5 kali sehari

Jumlah mangsa banjir hampir cecah 30,000 di lima negeri

4 Kes Omicron Dikesan Di Sarawak

Pertemuan UMNO Bincang Pengagihan Kerusi

Abd Jalil turut melahirkan penghargaan atas lawatan itu sekali gus berharap pihak Kementerian Pembangunan Wanita, Keluarga dan Masyarakat (KPWKM) dapat memberikan perhatian terhadap beberapa isu yang dibincangkan.

Dalam pada itu,
pusat CIC diwujudkan sejak 2002 sebagai pusat di bawah kendalian
Bahagian Siasatan Seksual, Wanita dan Kanak-Kanak
 (D11) bagi mengambil keterangan kanak-kanak yang menjadi mangsa rogol dan penderaan.


Penerbit Mat Kilau pertimbang tindakan undang-undang

0

BANGI, Selasa – Penerbit filem
Mat Kilau: Kebangkitan Pahlawan
, Studio Kembara menimbang mengambil tindakan undang-undang terhadap individu dikenali sebagai Zul Hassan yang didakwa menipu serta membuat dakwaan palsu sehingga mencemarkan nama syarikat terbabit.

Penerbit dan Pengarah Urusan Studio Kembara, Abdul Rahman Mt Dali turut menafikan beberapa dakwaan yang dibuat Zul.

“Kami dimaklumkan mengenai dakwaan individu bernama Zul Hassan, 60, menyatakan bahawa dia tidak diberi bayaran sebanyak RM150,000 oleh penerbit filem
Mat Kilau: Kebangkitan Pahlawan
 dan Studio Kembara atas peranan serta kerja-kerja dilakukannya.

“Justeru Studio Kembara berpendapat ada dakwaan palsu dan malah boleh dianggap cubaan menipu pihak Studio Kembara oleh individu terbabit.

Artikel berkaitan

Kerajaan cadang wujudkan Kad Siswa Rahmah

PNBBC Sokong Ismail Sabri

Annuar Musa Dakwa UMNO Sudah Dikuasai Anwar Ibrahim

Kempen Menerusi Platform Digital Kurang Berkesan

Prosiding hina mahkamah terhadap Ira Kazar dibenarkan

“Unit Undang-Undang Studio Kembara sedang mempertimbang mengambil tindakan undang-undang terhadap Zul Hassan kerana ada unsur penipuan dan dakwaan palsu yang mencemar nama baik Studio Kembara,” katanya.

Dalam kenyataan yang dikeluarkan, Rahman turut menepis secara terperinci setiap dakwaan yang dibuat Zul antaranya mengenai bayaran tertunggak dan pemilikan tanah yang dijadikan set penggambaran.

“Kami menafikan sekeras-kerasnya dakwaan bayaran tertunggak yang dibuat oleh individu itu dan menyatakan semua pembekal sudah dibayar atas segala khidmat dan tugas mereka.

“Dakwaan kami ada berhutang sejumlah wang kepada Zul Hassan adalah tidak benar dan tidak berasas sama sekali.

“Kami menafikan bahawa individu berkenaan adalah pemilik bagi sebuah tanah di set penggambaran filem
Mat Kilau: Kebangkitan Pahlawan
.

“Malah, individu terbabit hanya memegang status pemilikan tanah yang dijadikan set penggambaran pada 29 Julai 2019 sedangkan seluruh penggambaran filem sudah selesai pada Februari 2019,” katanya.

Tambahnya, Studio Kembara juga tidak pernah membina apa-apa binaan di tanah miliknya seperti yang didakwa.

“Malah, pihak Studio Kembara tidak ada membina apa-apa binaan untuk tujuan penggambaran filem
Mat Kilau: Kebangkitan Pahlawan
 di atas tanah yang didakwa miliknya.

“Dakwaan binaan dibuat atas tanahnya itu juga tidak benar kerana binaan berbentuk jeti dibuat di atas tanah rizab sungai.

“Zul Hassan tidak mempunyai apa-apa asas untuk menuntut bayaran mahupun imbuhan dari kami.

“Malah, pihak subkontraktor Studio Kembara ada memberi sejumlah wang sebanyak RM3,000 kepada individu itu sebagai kos sewa jeti kerana beranggapan beliau adalah pemilik tanah terbabit yang kemudian disahkan tidak benar,” katanya.

Terdahulu, individu bernama Zulhasnan Hassan meminta penerbit filem Mat Kilau untuk melunaskan hutang tertunggak sebanyak RM150,000 selepas menggunakan khidmatnya sebagai penyedia tapak, bekalan barang keperluan, binaan set, makanan, minuman dan penginapan.

Individu itu turut mendakwa dia sudah membantu syarikat produksi itu dalam urusan kebenaran dan keselamatan ketika penggambaran filem itu dibuat.

Walaupun mendakwa kos perbelanjaan yang dikeluarkan mencecah RM150,000, namun individu terbabit sanggup mengurangkan bayaran kepada RM75,000. – BeritaHarian


Salah guna logo, MAIS buat laporan polis

0

BANGI, Selasa – Majlis Agama Islam Selangor (MAIS) telah membuat laporan polis pada Jumaat selepas mengesan terdapat pihak menyalah guna logo agensi tersebut untuk tujuan penipuan atau
scammer
.

Pengerusi MAIS, Tan Sri Abdul Aziz Mohd. Yusof berkata, pihaknya menyerahkan kepada polis untuk membuat siasatan penuh berhubung perkara itu.

Menurutnya, perkara itu dikesan apabila terdapat sebuah syarikat swasta tampil selepas terpedaya dengan sindiket penipuan menggunakan kaedah tersebut.

“MAIS mahu kenal pasti syarikat mana yang salah guna logo MAIS. Apabila telah sahih, biar undang-undang tentukan hukuman sewajarnya,” katanya pada Majlis Hi-Tea Rakan Media dan Rakan Strategik serta Pelancaran Kalkulator Fidyah Puasa MAIS 2023 di sebuah hotel di Shah Alam pada Selasa.

Artikel berkaitan

Pengedar dadah maut ditembak selepas merempuh polis

UMNO Dalam Bahaya Jika Terus Beri Muka Pada MCA – Ridhuan Tee

Isu kalimah ALLAH: Saifuddin dakwa Muhyiddin tidak hormati nasihat Majlis Raja-Raja

13 Laluan Di Negeri Sembilan Ditutup

Fadhlina sangkal dakwaan Bee Yin

Turut hadir, Setiausaha MAIS, Dr Ahmad Shahir Makhtar.

Beliau berkata demikian ketika mengulas mengenai salah guna logo MAIS bagi projek bantuan bakul makanan yang dikesan baru-baru ini.

Pada Jumaat lepas, MAIS memberi amaran akan mengambil tindakan undang-undang terhadap mana-mana pihak sama ada organisasi atau individu yang mengguna pakai logo atau memalsukan dokumen pihak berkuasa agama itu dengan sewenang-wenangnya.

Ia susulan aduan daripada sebuah syarikat swasta yang melaporkan menerima pesanan pembelian (PO) dan invois yang menggunakan kepala surat rasmi berlogo MAIS bagi tujuan mendapatkan dana projek pembekalan bantuan bakul makanan. – SinarHarian


Saya sayang Bella lebih daripada anak lain – Siti Bainun

0

BANGI, Selasa – Pengasas Rumah Bonda, Siti Bainun Ahd Razali hari ini memberitahu Mahkamah Sesyen Kuala Lumpur bahawa tiada keperluan beliau mengambil remaja perempuan sindrom Down yang dikenali sebagai Bella untuk disimpan dan didera kerana wanita itu lebih menyayangi Bella berbanding anak-anak jagaannya yang lain.

Siti Bainun, 31, yang mengambil Bella sejak Julai 2020 turut menyifatkan remaja perempuan itu seorang yang kelakar, manja dan suka menyanyi seorang diri di depan cermin membuatkan beliau suka menyakat remaja berkenaan.

Siti Bainun berkata, semasa Bella dalam jagaannya, tertuduh tidak pernah mendapat duit dan mengutip derma untuk menyara Bella selain tidak mendapat bantuan bagi menguruskan remaja perempuan itu.

“Saya perlu menjual roti, kek, pasta dan mengambil tempahan katering untuk menampung tujuh anak saya termasuk Bella. Katering pun saya yang masak sendiri di rumah ibu dan tidak suruh pun anak-anak saya tolong, kecuali jika saya buat di kondominium. Mereka sendiri ingin membantu tanpa saya arahkan atau dipaksa,” katanya.

Artikel berkaitan

Najib Berjaya Tangguhkan Sabitan, Hukuman

Permohonan Najib Tangguh Keputusan Rayuan SRC Ditolak

Khartoum jadi bandar hantu, ribuan penduduk larikan diri

Vernakular Gagalkan Perpaduan – PEMBELA

SUHAKAM, Jangan Gadai Islam & Perlembagaan Iktiraf Identiti Songsang

Siti Bainun berkata demikian ketika membacakan pernyataan saksinya pada prosiding membela diri atas pertuduhan mengabai dan menganiaya Bella di hadapan Hakim Izralizam Sanusi.

Beliau berkata, penghuni Rumah Bonda dan anak-anak jagaannya telah diajar berdikari, berdisiplin dan berkasih sayang antara satu sama lain, meskipun kebanyakannya berasal dari latar belakang kurang bernasib baik.

“Bella, saya benarkan dia menyapu dan belajar lap pinggan kerana dia tidak tahu basuh pinggan dengan baik. Jadi pinggan dia, saya atau kakak-kakak yang cucikan. Saya ajar dia urus diri dan lain-lain. Kita tidak halang dia berdikari tapi dia juga anak istimewa yang perlukan perhatian.

“Dalam fikiran saya, kalau saya sudah tiada satu hari nanti, anak-anak ini akan tahu tanggungjawab dan jaga diri mereka sendiri. Tetapi untuk memaksa dan menyuruh dia (Bella) membuat kerja seperti orang lain, itu tidak sama sekali kerana saya sedar dengan kemampuan dia,” katanya dalam nada sebak.

Sti Bainun berkata beliau membangunkan Rumah Bonda dengan menggunakan duit arwah ayahnya dan niatnya untuk berpindah ke kondominium di Wangsa Maju untuk memberikan tempat yang lebih baik dan selesa buat Bella.

Berhubung Bella diikat, beliau berkata, remaja perempuan itu suka merayau pada waktu malam untuk makan jajan dan pernah minum susu kotak satu karton sampai habis, sehingga menyebabkan Bella cirit-birit dan saksi pendakwaan kelima Yasmin Nahar Mahmood mengakui perkara tersebut.

“Yasmin ada kain, dia
attach
 kaki Bella dengan kaki dia, kalau Bella bangun nak merayap dan Yasmin boleh terjaga dan suruh Bella tidur.

“Sebab itu bila tanya siapa ikat? Bella cakap Shomin. Yasmin sendiri mengaku dalam keterangannya bahawa Shomin adalah dia. Tapi ikatan itu langsung tidak kuat dan sekadar untuk keselamatan Bella. Buktinya Bella tidak ada kecederaan atau bengkak akibat diikat seumpama cerita saksi-saksi pendakwaan,” katanya.

Siti Bainun didakwa mengabai dan menganiaya remaja perempuan berusia 13 tahun itu sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju antara Februari dan Jun 2021.

Pertuduhan mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya jika sabit kesalahan.

Perbicaraan bersambung esok. – Bernama


Tawaran RM10 juta: SPRM akan ambil tindakan undang-undang

0

BANGI, Selasa – Suruhanjaya Pencegahan Rasuah Malaysia (SPRM) akan mengambil tindakan undang-undang terhadap seorang lelaki yang mendakwa suruhanjaya itu menawarkan RM10 juta kepada Ketua Penerangan Parti Pribumi Bersatu Malaysia (Bersatu), Datuk Wan Saiful Wan Jan.

Menerusi rakaman video yang tular di media sosial itu, individu tersebut mendakwa tawaran itu dibuat agar Wan Saiful menukar kenyataan dan mengatakan bahawa telah menerima arahan daripada Pengerusi Perikatan Nasional, Tan Sri Muhyiddin Yassin untuk menerima wang rasuah.

Ketua Pesuruhjaya SPRM, Tan Sri Azam Baki berkata, itu adalah tuduhan liar dan tidak bertanggungjawab.

Artikel berkaitan

Ustaz Wadi Annuar mohon maaf pada masyarakat India

Sultan Nazrin berkenan umum Lat sebagai Seniman Diraja

Ajaran SiHulk difatwakan sesat sejak Disember 2020

Belanjawan 2023: Tanah terbiar Felda, Felcra, Risda digunakan untuk penghasilan makanan

Belanjawan 2023: Bantuan Khas Kewangan Aidilfitri RM700 untuk penjawat awam

“SPRM akan membuat laporan dan siasatan akan dijalankan.

“Ini manusia yang tidak bertanggungjawab dan SPRM akan mengambil tindakan undang-undang terhadapnya,” katanya.

Tambah Azam, dakwaan itu merupakan fitnah dan individu terbabit merupakan penipu dan manusia beginilah yang merosakkan kepercayaan masyarakat terhadap SPRM.

Pada Selasa, media melaporkan Wan Saiful menyifatkan tuduhan berhubung projek Program Jana Ekonomi Pemerkasaan Kontraktor Bumiputera Berwibawa (Jana Wibawa) ke atasnya tidak sepatutnya berlaku dan sengaja dibuat bagi mengalih perhatian orang ramai terhadap kegagalan kerajaan dalam menguruskan pelbagai isu yang timbul.

Ahli Parlimen Tasek Gelugor itu mengaku tidak bersalah di Mahkamah Kuala Lumpur atas dua pertuduhan kes rasuah bagi projek ‘Central Spine Road’ bernilai RM232 juta, tahun lalu. – SinarHarian


Tengku Maimun patut tarik diri dengar rayuan akhir kes SRC Najib

0

BANGI, Selasa – Mahkamah Persekutuan hari ini diberitahu bahawa Ketua Hakim Negara, Tun Tengku Maimun Tuan Mat sepatutnya menarik diri daripada mengetuai rayuan kes SRC International Sdn. Bhd., Datuk Seri Najib Tun Razak kerana beliau mempunyai konflik kepentingan berikutan hantaran Facebook (FB) suaminya lima tahun lepas.

Peguam Tan Sri Muhammad Shafee Abdullah yang mewakili bekas Perdana Menteri itu berkata, ini kerana suami hakim tertinggi itu telah menyalahkan Najib pada 2018 atas kejatuhan 1Malaysia Development Berhad dan bekas anak syarikatnya, SRC International.

“Suaminya, Datuk Zamani Ibrahim telah melemparkan kritikan terhadap Najib pada 2018 sebaik sahaja keputusan pilihan raya keluar. Ia disifatkan seperti satu perayaan di FB.

“Perkara itu (hantaran FB) telah dibangkitkan pada 23 Ogos tahun lepas di hadapan mahkamah tertinggi. Ketua Hakim sepatutnya tidak mendengar (rayuan itu) dan memutuskan untuk menarik diri. Kami menjemput Ketua Hakim untuk berundur kerana beliau mempunyai konflik kepentingan berdasarkan hantaran FB suaminya,” katanya.

Artikel berkaitan

Data keciciran murid dianggarkan NGO tidak tepat – KPM

Proses Penamaan Calon Berjalan Lancar

Muafakat Didukung, Tidak Halang Saingan Secara Demokratik – Annuar

Tun Mahathir sangkal kenyataan `Melayu angkuh’

Malaysia lebih berisiko dilanda tsunami berbanding gempa bumi

Muhammad Shafee berkata, penularan perkongsian maklumat antara suami dan isteri boleh berlaku dan isu itu perlu dipertimbangkan secara serius.

“Lazimnya rata-rata suami dan isteri akan berkongsi pendapat,” katanya sambil menambah terdapat kegagalan korum kerana tidak dapat mempertahankan Tengku Maimun untuk mendengar rayuan itu apabila suaminya mengkritik Najib dalam hantaran media sosial.

Selain itu, Muhammad Shafee juga menegaskan bahawa hakim tertinggi itu gagal untuk mempertimbangkan mana-mana daripada 94 alasan rayuan yang dikemukakan Najib dalam rayuannya tahun lepas.

“Bekas peguam Najib, Datuk Hisyam Teh Poh Teik tidak diberi peluang untuk mengemukakan 94 alasan rayuan itu. Malah, Hisyam bukan enggan untuk memberi hujahan sebaliknya beliau tidak bersedia berbuat demikian.

“Beliau memohon penangguhan kerana perlukan lebih masa untuk membuat persiapan tetapi ditolak oleh mahkamah. Beliau kemudian mahu menarik diri tetapi mahkamah memaksanya untuk terus mewakili Najib,” katanya.

Muhammad Shafee berkata demikian pada pendengaran permohonan Najib untuk menyemak keputusan Mahkamah Persekutuan sebelum ini yang mengekalkan sabitan serta hukuman penjara 12 tahun dan denda RM210 juta kerana penyelewengan RM42 juta dana SRC International.

Beliau berhujah demikian di hadapan Ketua Hakim Sabah dan Sarawak, Datuk Abdul Rahman Sebli yang mempengerusikan panel lima hakim terdiri daripada Hakim Mahkamah Persekutuan Datuk Vernon Ong Lam Kiat, Datuk Rhodzariah Bujang dan Datuk Nordin Hassan serta hakim Mahkamah Rayuan Datuk Abu Bakar Jais.

Najib dalam permohonan semakannya memohon untuk membatalkan keputusan yang dibuat oleh panel lima hakim Mahkamah Persekutuan yang diketuai oleh Ketua Hakim Negara Tengku Maimun pada 23 Ogos tahun lepas dalam mengekalkan sabitan dan hukuman penjara 12 tahun dan denda kerana penyelewengan RM42 juta dana SRC International.

Muhammad Shafee dijadual menggulung hujahannya esok dan Timbalan Pendakwa Raya Datuk V. Sithambaram akan memulakan hujahnya. – Bernama


Tiada campur tangan dalam kes mahkamah libat Jemaah Menteri

0

BANGI, Selasa – Perdana Menteri, Datuk Seri Anwar Ibrahim memberi jaminan tidak akan mengganggu sebarang proses undang-undang melibatkan Jemaah Menteri yang terlibat dengan kes mahkamah.

Anwar berkata, beliau telah memaklumkan kepada Peguam Negara dan Ketua Hakim Negara bahawa negara ini mesti ditegakkan atas prinsip negara hukum.

“Saya tidak mahu menghukum sebelum proses mahkamah yang telus dan bebas, tindakan tidak boleh diambil berdasarkan pendakwaan sebelum penghakiman.

“Hari ini ada Ahli Yang Berhormat (daripada pembangkang) yang didakwa (di mahkamah), adakah perlu letak jawatan semua kedudukan di dalam parti? Tentunya jawapannya belum ataupun tidak,” kata beliau pada Waktu Pertanyaan-Pertanyaan Menteri di Dewan Rakyat hari ini.

Artikel berkaitan

Bekas ADUN Bukit Kayu Hitam meninggal dunia

Kerajaan perluas bantuan e-dompet mahasiswa

Ahmad Samsuri diramal pertahankan kerusi DUN Rhu Rendang

Tragedi  Batang Kali : Operasi SAR diteruskan jam 9:00 pagi ini

Sany Hamzan tak layak jelas isu peruntukan Ahli Parlimen pembangkang

Anwar menjawab soalan tambahan Ahmad Fadhli Shaari (PN-Pasir Mas) sama ada pelantikan Jemaah Menteri yang mempunyai kes mahkamah akan mempengaruhi keputusan atau perbicaraan di mahkamah.

Anwar berkata, beliau tidak akan meminta maaf sekiranya dilihat keras dalam menangani isu rasuah, penyelewengan dan pemunggahan kekayaan negara selain menegaskan tindakan yang diambil berdasarkan bukti dan tidak melibatkan kepentingan peribadi.

“Saya hanya boleh bagi jaminan ia tidak menjejaskan prinsip dan dasar Madani yang saya ketengahkan. Saya arahkan ambil tindakan (jika ada kesalahan), saya tidak peduli dari parti mana (individu berkenaan) termasuklah daripada Keadilan (PKR) sendiri.

“Saya nak bawa rakyat faham bahawa negara tidak boleh selamat tanpa nilai, tatasusila dan akhlak. Kita boleh maju dari segi ekonomi tetapi rosak dari segi tatakelola, tadbir urus yang juga libat rasuah dan salah guna kuasa,” kata beliau.

Anwar berkata, Datuk Seri Dr Ahmad Zahid Hamidi (BN-Bagan Datuk) yang dilantik sebagai Timbalan Perdana Menteri telah menjalankan tugas dan amalan yang mematuhi prinsip dan dasar kerajaan.

“Ada satu kes yang dibawa kepada beliau di bawah syarikat GLC (syarikat berkaitan kerajaan) di bawah (kementerian) beliau yang mengusulkan beberapa tindakan segera tanpa tender, beliau telah menulis patuh pada arahan Perdana Menteri, Jemaah Menteri dan semua mesti melalui proses tender,” kata beliau.

Sementara itu, Perdana Menteri berkata, Konsep Malaysia Madani adalah satu gagasan yang menyeluruh dan adil kepada semua rakyat di negara ini.

“Saya beri jaminan jangan gementar dengan istilah Arab (Madani), jangan prasangka kerana asalnya itu konsep Islam, saya jamin ia tetap untuk rakyat Malaysia keseluruhannya dan tetap keadilan bagi semua rakyat,” kata Anwar menjawab soalan tambahan Wee Ka Siong (BN-Ayer Hitam) mengenai bagaimana Perdana Menteri mahu menerapkan konsep Malaysia Madani dalam konteks masyarakat majmuk di negara ini. – Bernama


Tidak perlu kaitkan kaum dan politik, akur etika berpakaian – Presiden ISMA

0

BANGI, Selasa – Etika pemakaian sekiranya berurusan secara rasmi sudah lama diterapkan di dalam negara ini dan ia tidak sewajarnya dipolemikkan membabitkan kaum dan politik.

Presiden Ikatan Muslimin Malaysia (ISMA), Ustaz Fauzi Asmuni berkata, isu berpakaian tidak sopan ini bukan tertakluk kepada agama Islam sahaja malah semua lapisan masyarakat perlu memahami konteks berpakaian sopan pada majlis rasmi.

“Sebenarnya semua kaum mahukan kesopanan dan semua nakkan kesusilaan. Mana-mana kaum pun tak boleh terima (berseluar pendek) di dalam majlis-majlis rasmi. Bila ke majlis tertentu atau tempat awam, berpakaian seperti itu sudah tentu kita anggap ianya suatu yang mencolok mata,” katanya.

Beliau berkata demikian kepada
TV Pertiwi
 ketika diminta mengulas mengenai isu berpakaian tidak sopan yang tular baru-baru ini.

Artikel berkaitan

Saksi pendakwaan ke-15 kata 40 penghantaran duit dibuat sendiri ke rumah Zahid

Dakwaan DAP Sokong Ideologi Komunis Tidak Akan Ditarik Balik – Hadi Awang

Kalimah Allah: Guang Eng cabar Muhyiddin dedah nama Menteri DAP

Isu tutup sekolah agama, ada pihak berniat timbul kegelisahan umat Islam

KPM umum sekolah cuti khas Aidilfitri pada 19 April

Ia membabitkan beberapa kes antaranya di balai polis Kajang dan di Hospital Kampar menyebabkan pergaduhan mulut di antara orang awam dan kakitangan kerajaan.

Malah katanya, isu sebegini tidak sepatutnya dikaitkan dengan isu perkauman dan juga politik kerana etika pemakaian ini sudah diterapkan dari dahulu lagi tanpa sebarang masalah.

Justeru, beliau menegaskan etika berpakaian sopan ini sudah menjadi norma rakyat di negara ini dan tidak hairan etika pemakaian yang lebih ketat dikenakan di bangunan-bangunan kerajaan.

Jelas beliau, rakyat perlu akur dengan peraturan yang ditetapkan tanpa mengaitkan perkara tersebut dengan agama Islam semata.

“Maka, tak perlu untuk polemikkan isu tersebut dan sesetengah pihak yang cuba untuk mengaitkan dengan isu perkauman dan politik, maka pada saya itu suatu yang tidak adil. Kita menerima etika pemakaian ini di mana-mana pun, di restoran hatta di kelab malam pun ada etika pemakaiannya, itu adalah norma biasa.

Semalam, seorang wanita dikenali sebagai pembantu kepada ahli Parlimen Kuching diarah keluar kerana tidak mematuhi kod etika pakaian yang ditetapkan ketika berada dalam kawasan Parlimen.


Wan Saiful mengaku tak bersalah minta, terima rasuah RM6.9 juta

0

BANGI, Selasa – Ketua Penerangan Parti Pribumi Bersatu Malaysia (Bersatu), Datuk Wan Saiful Wan Jan hari ini mengaku tidak bersalah di Mahkamah Sesyen Kuala Lumpur terhadap dua pertuduhan meminta dan menerima rasuah berjumlah RM6.9 juta membabitkan rundingan projek Central Spine Road dari Sertik ke Persimpangan Lebuhraya Pantai Timur bernilai RM232 juta

Ahli Parlimen Tasek Gelugor itu membuat pengakuan tersebut di hadapan Hakim Azura Alwi selepas pertuduhan dibacakan oleh jurubahasa.

Mengikut fakta pertuduhan pertama Wan Saiful didakwa telah secara rasuah meminta bagi dirinya suatu suapan wang daripada Lian Tan Chuan, sebagai dorongan untuk melakukan suatu perkara iaitu membantu syarikat Nepturis Sdn. Bhd., mendapatkan projek Central Spine Road: Sertik Ke Persimpangan Lebuhraya Pantai Timur daripada Kerajaan Malaysia secara Pra Kelayakan yang jumlah keseluruhannya bernilai RM232 juta.

Wan Saiful didakwa melakukan kesalahan itu pada  April 2022 di Royal Lake Club, Taman Tasik Perdana.

Artikel berkaitan

Tujuh individu ditahan terbabit keluar sijil vaksin palsu – KP Selangor

PUTRA lapor polis isu hak biasiswa pelajar Bumiputera

SUMBANGAN BAS SEJAJAR NILAI JATI DIRI ‘BERILMU UNTUK BERJASA’

Sivakumar perlu cuti sebagai menteri

Tujuh kertas siasatan berunsur hina agama, kaum, institusi diraja dibuka

Bagi pertuduhan kedua, Wan Saiful didakwa telah secara rasuah menerima suapan iaitu wang tunai sejumlah RM6,962,694.54 melalui Akaun CIMB Bank Berhad nombor akaun 80-0995300-6 milik syarikatnya iaitu WSA Advisory Group Sdn Bhd daripada akaun Maybank Islamic Berhad milik syarikat, Nepturis Sdn. Bhd., sebagai upah sebagai dorongan membantu Nepturis Sdn. Bhd., mendapatkan Surat Setuju Terima bagi projek Central Spine Road: Sertik Ke Persimpangan Lebuhraya Pantai Timur (CH 0-CH 8050) daripada Kerajaan Malaysia secara Pra Kelayakan yang jumlah keseluruhannya bernilai RM232 juta.

Beliau didakwa melakukan kesalahan itu antara 8 Julai 2022 hingga 30 September 2022 di CIMB Bank Berhad Cawangan Bukit Tunku, J2 & K1, Taman Tunku, Bukit Tunku dalam Wilayah Persekutuan Kuala Lumpur.

Bekas Pengerusi Perbadanan Tabung Pendidikan Tinggi Nasional itu dituduh melakukan kesemua kesalahan yang boleh dihukum di bawah seksyen 16(a)(A) Akta Suruhanjaya Pencegahan Rasuah Malaysia 2009 [Akta 694] dan dihukum di bawah seksyen 24(1) Akta yang sama.

Beliau berhadapan dengan hukuman penjara tidak melebihi 20 tahun dan didenda tidak kurang daripada lima kali ganda jumlah atau nilai suapan atau RM10,000, mana-mana yang lebih tinggi jika disabitkan kesalahan.

Tertuduh diwakili peguambela Datuk Hisyam Teh Poh Teik serta Datuk Seri Takiyuddin Hassan.

Timbalan Pendakwa Raya yang mengendalikan kes, Datuk Wan Shaharuddin Wan Ladin mencadangkan agar tertuduh diikat jamin antara RM500,000 hingga RM1 juta dengan seorang tertuduh.

Wan Shaharuddin berkata, jumlah itu adalah munasabah untuk tertuduh kerana kesalahan yang dilakukan adalah serius.

“Kami juga mencadangkan tertuduh dikenakan syarat tambahan iaitu menyerahkan pasport kepada mahkamah dan melaporkan diri di pejabat SPRM (Suruhanjaya Pencegahan Rasuah Malaysia) Putrajaya sebulan sekali.

“Kami akui, tertuduh tidak mempunyai risiko untuk melarikan diri dan telah memberi kerjasama kepada SPRM sepanjang siasatan ini dijalankan,” katanya.

Sementara itu, Hisyam merayu agar anak guamnya diberi ikat jamin tidak lebih RM300,000 dengan seorang penjamin.

“Kedua-dua akaun banknya telah dibekukan oleh SPRM malah isterinya menghadapi masalah kesihatan dan sedang menjalani rawatan kimoterapi yang memerlukan sokongan kewangan ketika ini,” ujarnya.

Selepas mendengar hujah kedua-dua pihak, Azura memutuskan tertuduh diikat jamin sebanyak RM400,000 serta menetapkan syarat tambahan yang dicadangkan oleh pihak pendakwaan.

Bagaimanapun, Wan Saiful perlu melaporkan diri di ibu pejabat SPRM Putrajaya pada setiap minggu pertama dua bulan sekali.

Sementara itu, mahkamah menetapkan 22 Mac depan sebagai tarikh sebutan semula kes.

Terdahulu, Wan Saiful hadir ke mahkamah pada jam 8.45 pagi dengan berpakaian sut hitam.

Turut kelihatan di Mahkamah ialah Presiden Parti Pribumi Bersatu Malaysia (Bersatu), Tan Sri Muhyiddin Yassin dan Setiausaha Agung parti itu, Datuk Seri Hamzah Zainudin.

Dalam pada itu, seorang lagi tertuduh iaitu Ketua Pegawai Eksekutif sebuah syarikat, Adam Radlan Adam Muhammad, 40, didakwa di Mahkamah Sesyen Jenayah 14 atas dua pertuduhan meminta dan menerima rasuah suapan dalam projek pembinaan sungai di Perlis bernilai RM47 juta.

Adam Radlan yang juga Ketua Bahagian Bersatu Segambut dalam pertuduhan pertama didakwa secara rasuah meminta suapan bagi dirinya iaitu wang tunai sejumlah 3.5 hingga 7 peratus daripada nilai projek yang akan diperolehi daripada Pengarah Urusan syarikat MIE Infrastructure & Energy Sdn. Bhd., Mat Jusoh Mamat  sebagai dorongan membantu syarikat itu mendapatkan Surat Setuju Terima bagi Projek di bawah Program Jana Wibawa daripada Kerajaan Malaysia.

Dia didakwa melakukan perbuatan itu pada Mac 2021 di sebuah restoran di Dutamas, Kuala Lumpur.

Dalam pertuduhan keduanya, Adam Radlan didakwa menerima untuk diri sendiri suapan wang berjumlah RM500,000 ke dalam Akaun CIMB Bank Berhad miliknya  daripada Mat Jusoh sebagai upah kerana telah membantu MIE Infrastructure & Energy Sdn. Bhd., mendapatkan Surat Setuju Terima membabitkan projek pembinaan sungai yang sama.

Dia yang didakwa melakukan perbuatan itu pada 26 November 2021 di CIMB Bank Berhad Cawangan Bukit Tunku, J2 & KI, Taman Tunku, Bukit Tunku, Kuala Lumpur merupakan satu kesalahan yang boleh dihukum di bawah seksyen 16(a)(A) Akta Suruhanjaya Pencegahan Rasuah Malaysia 2009 [Akta 694] yang boleh dihukum di bawah Seksyen 24(1) Akta sama.

Adam Radlan boleh dipenjarakan tidak melebihi 20 tahun dan didenda tidak kurang daripada lima kali ganda jumlah atau nilai suapan atau RM10,000, mana yang lebih tinggi jika disabitkan kesalahan

Beliau mengaku tidak bersalah untuk kedua-dua pertuduhan itu di hadapan Hakim Suzana Hussein.

Timbalan Pendakwa Raya, Farah Yasmin Salleh mencadangkan wang jaminan RM300,000 dikenakan ke atas tertuduh dengan seorang penjamin selain tertuduh perlu melaporkan diri di pejabat SPRM sebulan sekali dan pasportnya diserahkan kepada mahkamah sehingga kes selesai.

Adam Radlan yang diwakili peguambela, Datuk Seri Rajan Navaratnam dan Roshan Selvaratnam merayu mahkamah mengurangkan wang jaminan sebanyak RM100,000 bagi kedua-dua pertuduhan dengan alasan anak guamnya telah memberi kerjasama baik sepanjang disiasat oleh SPRM selain tidak pernah dituduh dalam kes jenayah

“Anak guam saya merupakan seorang ahli perniagaan yang mempunyai empat anak yang berusia antara sembilan dan 16 tahun.

“Semalam, anak guam saya telah dihubungi oleh SPRM dan beliau sendiri telah hadir ke pejabat SPRM untuk keterangannya diambil dan ketika itu dia dimaklumkan beliau akan dituduh di mahkamah pada hari ini,” katanya.

Mahkamah kemudian memutuskan Adam Radlan diikat jamin sebanyak RM120,000 dengan dua penjamin dan mengekalkan syarat tambahan yang dicadangkan pendakwaan.

Suzana menetapkan 23 Mac ini untuk tarikh sebutan semula kes.


KDN rampas al-Quran elektronik tanpa kelulusan

0

BANGI, Rabu – Kementerian Dalam Negeri (KDN) merampas 1,332 unit al-Quran elektronik dan bahan dalam bentuk ‘speaker plug’ yang dipasarkan tanpa kelulusan, selain menahan seorang wanita tempatan dipercayai peniaga produk berkenaan untuk siasatan.

Setiausaha Bahagian, Bahagian Penguatkuasaan dan Kawalan KDN, Nik Yusaimi Yussof, berkata bahan bernilai keseluruhan RM55,000 itu dirampas melalui Ops Mulia yang dijalankan di Kajang, 20 Januari lalu.

Katanya, operasi berkenaan dilancarkan hasil risikan dan pemantauan terhadap aktiviti jualan al-Quran elektronik di sekitar Lembah Klang serta sebuah rumah teres dua tingkat di Kajang yang disewa wanita berkenaan.

“Wanita tempatan berusia awal 30-an itu dipercayai peniaga bahan berkenaan ditahan untuk untuk membantu siasatan. Kes membabitkan kesalahan mengikut Akta Pencetakan Teks Al-Quran 1986 (PTQ 1986).

“KDN mengesyaki suspek sudah beroperasi sekurang-kurangnya sejak tiga tahun lalu, berdasarkan kepelbagaian bahan al-Quran elektronik yang dirampas di rumah dipercayai disewa wanita terbabit,” katanya pada sidang media, di sini hari ini.

Nik Yusaimi berkata, pengedaran al-Quran dalam bentuk elektronik dan ‘speaker plug’ itu, kebanyakannya dipercayai diimport dari China, adalah berdasarkan permintaan secara dalam talian, selain dibekalkan ke premis jualan.

“Kebanyakan bahan ini selalunya diisytiharkan sebagai produk lain termasuk bahan perhiasan,” katanya memaklumkan pengedaran bahan itu perlukan kelulusan Lembaga Pengawalan dan Perlesenan Pencetakan al-Quran (LPPPQ).

Kelulusan itu, katanya, bagi memastikan teks dan audio bebas daripada kesalahan bacaan sahih serta tidak mempunyai kesilapan dan mengelirukan.

“Jika tidak disemak, audio berkenaan dikhuatiri salah dari segi bacaan, hukum tajwid dan sebutan silap yang memberikan maksud tidak tepat sebagaimana ayat al-Quran yang diturunkan,” katanya.

Beliau memaklumkan, sehingga kini terdapat 54 al-Quran elektronik dengan cetakan di dalam dan luar negara yang diluluskan oleh KDN, sama ada untuk dijual, dimiliki atau diedarkan dalam kalangan masyarakat.

Nik Yusaimi menasihatkan masyarakat umum untuk tidak memilih al-Quran elektronik dan bahan audio kitab suci yang tidak mendapat kelulusan, selain membuat semakan terlebih dahulu terhadap cop perakuan dan ciri hologram KDN pada nashkhah al-Quran yang mahu dibeli.

Selain itu, katanya, masyarakat juga diminta untuk tidak terbabit dengan sebarang aktiviti membeli, memiliki, menerbit dan menjual teks atau bahan al-Quran yang tidak mendapat kelulusan KDN kerana mereka boleh dikenakan tindakan tegas jika didapati melakukan kesalahan terbabit.

“Jika disabitkan kesalahan, boleh dihukum sehingga lima tahun penjara dan denda tidak lebih RM20,000 atau kedua-duanya,” katanya.

Orang ramai yang mempunyai maklumat berkaitan teks al–Quran dan bahan penerbitan tanpa kelulusan KDN diminta menghubungi kementerian itu di talian 03-80008000 atau melalui
www.moha.gov.my
.

Nik Yusaimi berkata, mana-mana pihak yang mahu mengimport al-Quran sedemikian untuk edaran atau jualan, dinasihati mendapatkan kelulusan KDN sebelum berbuat demikian.

Katanya, mereka hanya perlu membayar kos kira-kira RM1,200 terhadap sampel bahan berkenaan dan kelulusan itu terpakai bagi setiap unit dalam kelompok yang dipohon.

“Pengimport juga perlu memohon kelulusan bagi setiap kelompok bahan yang mahu dibawa masuk walaupun ia model dan jenama sama pernah diberikan kelulusan sebelumnya. Setiap permohonan akan mengambil masa selewat-lewatnya tiga hari bekerja untuk diluluskan,” katanya. – BH


Anwar beri tempoh tiga hari untuk Ahli Parlimen Pendang minta maaf

0

BANGI, Rabu  – “Sifat balas dendam PM ini sangat kuat dan sangat pendendam,” katanya kepada pemberita di lobi Parlimen pada Selasa.

Kenyataan yang dikeluarkan oleh
Ahli Parlimen Pendang DAtuk Awang Hashim
, berhubung dakwaan Perdana Menteri  yang  berdendam lebih teruk daripada Dr Mahathir Mohamad dan mengamalkan pendakwaan terpilih.

Berdasarkan kenyataan itu tempoh tiga hari diberikan  kepada beliau oleh Datuk Seri Anwar Ibrahim untuk memohon maaf.

Menurut peguam Anwar dalam surat bertarikh hari ini Awang dituntut menarik balik kenyataannya secara terbuka, memohon maaf tanpa syarat dan berjanji tidak akan mengulangi dakwaan fitnah itu lagi.

Artikel berkaitan

Muhyiddin tawar Khairy bertanding atas tiket BERSATU

Pendengaran Mahkamah Keabsahan Sjkc, Sjkt 20 Mac 2022

Tiada Perhimpunan, Perarakan Hari Penamaan Calon PRN Sarawak

28 Julai kes rayuan pembebasan 40 pertuduhan rasuah Zahid

PEMBELA bantah mansuh Akta Hasutan, sokong penambahbaikan

Kata peguam Anwar mereka telah diarahkan untuk menuntut daripada Awang seperti berikut:-

menarik balik perkataan fitnah secara terbuka, serta-merta dan tanpa ragu-ragu serta menarik balik semua komen yang menyinggung perasaan dan memfitnah.

memohon maaf tanpa syarat dalam cara dan bentuk yang akan diluluskan oleh pasukan peguam sebagai penasihat undang-undang untuk disiarkan dalam akhbar dan media pilihan peguam kami.

Aku janji bertulis oleh Awang untuk tidak mengulangi sebarang dakwaan atau komen seperti dalam perkataan fitnah dalam artikel.

Surat itu dikeluarkan peguam Anwar dari firma SN Nair & Partners.

Melalui LOD berkenaan juga Anwar menuntut Awang memberikan kos pampasan substantif atas kerosakan reputasinya sebagai perdana menteri, serta semua kos perundangan yang timbul daripada perkara tersebut.

“Kami menunggu jawapan anda tanpa sebarang kelewatan. Jika pelanggan kami tidak menerima sebarang maklum balas yang memuaskan dalam tempoh tiga hari dari tarikh notis, arahan kami adalah untuk memulakan tindakan undang-undang terhadap anda,” kata surat itu.

Pada 21 Feb lalu Awang dilaporkan menuduh Anwar lebih berdendam daripada Mahathir selepas salah seorang pemimpin kanan PN, Wan Saiful Wan Jan didakwa atas tuduhan rasuah di mahkamah.

Wan Saiful merupakan ketua penerangan Bersatu dan dia meletakkan jawatan tersebut hari ini.


Dakwaan tawar RM10 juta pemerhati politik mohon maaf pada SPRM

0

BANGI, Rabu – Pemerhati politik, Mohamad Shafiq Abdul Halim memohon maaf kepada Suruhanjaya Pencegahan Rasuah Malaysia (SPRM) susulan dakwaan suruhanjaya itu kononnya menawarkan RM10 juta kepada Ketua Penerangan Parti Pribumi Bersatu Malaysia (Bersatu), Datuk Wan Saiful Wan Jan.

Mohamad Shafiq menjelaskan dalam hantaran di facebook, berkata beliau tidak berniat menuduh mana-mana pihak dan menyifatkannya sebagai ‘terlepas cakap’ berhubung khabar angin di mahkamah.

Katanya dalam Facebook beliau,  Shafiq menjelaskan  dia
 tidak berniat menuduh mana-mana pihak termasuk Tan Sri Azam Baki (Ketua Pesuruhjaya SPRM) di mana video tersebut telah dipotong oleh cybertroopers Pakatan Harapan (PH) dan disebarkan seolah-olah saya hanya menyebut SPRM menawarkan RM10 juta kepada Datuk Wan Saiful Wan Jan.

Artikel berkaitan

Kerajaan digesa ubah pakaian seragam pramugari tempatan terutama yang Islam

Gerakan Tanah Air Mula Bincang Kerjasama Dengan Perikatan Nasional

Gangguan bekalan air di 99 kawasan di Selangor pada Isnin

Hormati keputusan mahkamah tolak rayuan SIS Forum

Inflasi Naik Mendadak Jika Subsidi Minyak Diganti

Terdahulu menurut
akhbar Sinar,
 tindakan undang-undang akan diambil ke atas seorang individu yang  mendakwa Suruhanjaya Pencegahan Rasuah Malaysia, SPRM, menawarkan RM10 juta kepada Wan Saiful, kata Ketua Pesuruhjaya SPRM, Tan Sri Azam Baki.

Tuduhan itu katanya satu fitnah untuk menghilangkan kepercayaan awam kepada SPRM.


Kawalan produk tembakau dijangka kuat kuasa tahun depan

0

BANGI, Rabu – Kementerian Kesihatan (KKM) menyasarkan pembentangan semula Rang Undang-Undang (RUU) Kawalan Produk Tembakau dan Merokok 2022 dalam masa terdekat untuk dikuatkuasakan bermula tahun depan.

Menteri Kesihatan, Dr Zaliha Mustafa berkata, KKM akan meneliti  dan meneruskan pembentangan semula RUU dengan pindaan dipersetujui Jawatankuasa Pilihan Khas melalui Penyata yang disiarkan pada 5 Oktober lalu.

“RUU Kawalan Produk Tembakau dan Merokok 2022 digubal dan dibuat bacaan pertama serta bacaan kedua pada Sidang Dewan Rakyat Keempat Belas, Penggal Kelima, Mesyuarat Ketiga pada Ogos 2022. RUU itu dirujuk ke Jawatankuasa Pilihan Khas Bagi Menimbang RUU Kawalan Produk Tembakau dan Merokok 2022 untuk penelitian lanjut,” katanya.

Dr Zaliha berkata, RUU tersebut akan digubal dan dibuat bacaan pertama dan kedua pada Ogos 2022 dan perlu diteliti sebelum dibentangkan semula dalam Sidang Dewan Rakyat.

Artikel berkaitan

Tak perlu panik, Tuaran masih terkawal – Dr Zaliha

Kedah jadi tumpuan kerajaan noktah miskin tegar

Lantikan Nurul Izzah  walau tanpa gaji, tidak mengubah konsep Nepotisme

Anwar tetap bentang usul undi percaya, buktikan keabsahan

Kerajaan PAS Kelantan Tetap Kukuh

Beliau berkata demikian bagi menjawab pertanyaan Ahli Parlimen Subang, Wong Chen mengenai garis masa kementerian menggubal RUU Kawalan Produk Tembakau dan Merokok 2022.

Menurut KKM, pembentangan RUU itu tertangguh akibat pembubaran Parlimen, pada 10 Okt 2022.

“Setakat ini, pihak kementerian sedang menunggu pembekalan sebanyak 590 unit ambulans daripada syarikat pembekal.

Sementara itu, menjawab pertanyaan Ahli Parlimen Ipoh Timur, Lee Chuan How berhubung situasi perkhidmatan ambulans KKM, Dr Zaliha berkata pencapaian kebangsaan kualiti perkhidmatan ini adalah antara 28 peratus hingga 42 peratus

Justeru itu, KKM membuat permohonan penggantian dan penambahan jumlah ambulans untuk meningkatkan kualiti perkhidmatan rawatan prahospital dan ambulans di seluruh negara.


KPM yakin subjek pilihan raya tidak pengaruhi murid

0

BANGi, Rabu – Kementerian Pendidikan (KPM) menegaskan pengajaran dan pembelajaran (PdP) subjek pilihan raya di sekolah tidak mempengaruhi murid-murid terhadap pemilihan satu parti politik sahaja.

Timbalan Menterinya, Lim Hui Ying berkata, KPM percaya dengan tahap integriti para guru dalam menyampaikan kefahaman mengenai subjek berkenaan.

“Dari segi guru, sama ada akan mempengaruhi atau tidak, jawapan kami, tidak. Kami ada keyakinan kepada para guru dalam PdP Sejarah dan tugas guru mengajar apa sahaja topik, secara objektif, termasuk pilihan raya.

“Guru telah dididik dengan integriti dan tidak mungkin mempengaruhi murid dari segi kefahaman politik,” katanya.

Artikel berkaitan

BERJASA lancar bantuan kecemasan gempa bumi Turkiye-Syria

Menteri Kabinet Yang Bercuti Diarah Pulang Malaysia Segera

Parti Melayu Perlu Kembali Kepada Perpaduan Ummah – MPM

PN tidak mampu tawan Pulau Pinang

JAKIM lancar kutipan derma bantu mangsa gempa bumi Turkiye dan Syria

Beliau menjawab soalan tambahan Datuk Seri Wee Jeck Seng (BN-Tanjung Piai) yang bertanya langkah kerajaan bagi memastikan pengajaran topik pilihan raya tidak menjadi medan bagi seseorang guru mempengaruhi minda pelajar dengan sentimen tertentu supaya cenderung memilih satu parti sahaja.

Menjawab lanjut, Hui Ying mengakui KPM juga bimbang sekiranya guru-guru tidak memainkan peranan masing-masing.

Bagaimanapun, jelas beliau, kementerian telah membekalkan bahan-bahan PdP kepada pihak sekolah termasuk dalam bentuk video.

Sebelum ini, bekas Menteri Pendidikan, Maszlee Malik berkata, pelajar sekolah menengah akan didedahkan berkaitan amalan demokrasi, termasuk amali kewajipan mengundi melalui sukatan subjek Sejarah.


Kerajaan ada hak ambil tindakan undang-undang, tuntut pampasan

0

BANGI, Rabu – Tindakan undang-undang akan diambil terhadap pemaju projek yang dikenal pasti menjadi punca kerosakan struktur di perkhidmatan Transit Aliran Ringan (LRT) stesen Bandaraya dan Masjid Jamek.

Menteri Pengangkutan, Anthony Loke Siew Fook berkata, projek berkenaan juga tidak mendapatkan kelulusan membangun daripada Agensi Pengangkutan Awam Darat (APAD), namun pihaknya mahu memastikan projek baik pulih dilaksanakan terlebih dahulu.

“Kita mengambil perkara ini dengan serius kerana ini telah memberikan kesan secara langsung kepada operasi prasarana dan yang paling kritikalnya ya gangguan kepada ratusan ribu penumpang setiap hari.

“Jadi ini adalah satu masalah yang disebabkan yang memberikan kesan yang cukup besar dan oleh sebab itu selepas semua siasatan terperinci dilaksanakan kita akan melihat kemungkinan tindakan undang-undang akan diambil.

Artikel berkaitan

Anwar beri bayangan kluster mahkamah masih berpeluang sertai Kabinet

1,023 Sukarelawan Dari Serata Malaysia Turun Padang

Dadah bernilai RM180,000 dirampas di Pasir Mas

TREND Jangkitan Semakin Meningkat

Pas kekal jadi pembangkang konstruktif, tidak sertai Kerajaan Perpaduan

Beliau berkata demikian pada sidang Media di Bangunan Parlimen bagi menjelaskan status siasatan terhadap isu keretapi LRT Laluan Ampang yang mengalami kerosakan baru-baru ini.

Jelasnya, dapatan hasil siasatan menunjukkan kerosakan pada tiga struktur ‘viaduct’ dan ‘pier’ diakibatkan pergerakan tanah yang dipercayai daripada kerja-kerja di tapak pembinaan bersebelahan.

Beliau berkata Prasarana ada hak untuk mengambil tindakan undang-undang terhadap pihak yang bertanggungjawab termasuk membuat tuntutan dari segi kos.

Pada 1 Februari lalu, LRT stesen Masjid Jamek dan stesen Bandaraya akan ditutup selama dua minggu bagi membolehkan kerja-kerja pembaikan struktur jejambat LRT itu yang mengalami kerosakan sejak 27 Januari lalu.


Mukhriz didakwa mohon kerjasama PH, PN untuk PRN

0

BANGI, Rabu – Presiden Parti Pejuang Tanah Air (PEJUANG), Datuk Seri Mukhriz Mahathir didakwa cuba bermain dua kolam apabila meminta kerjasama dari dua parti politik iaitu Pakatan Harapan (PH) dan Perikatan Nasional (PN).

Memetik Berita Harian
, sumber ahli dari PN memaklumkan, Mukhriz meminta parti itu memperuntukkan sejumlah kerusi kepada PEJUANG dalam pilihan raya negeri (PRN) akan datang.

Lapor sumber itu lagi, perkara berkenaan antara intipati pertemuan antara bekas Menteri Kedah itu dengan lima kepimpinan tertinggi PAS baru-baru ini.

“Ketika bertemu lima pemimpin tertinggi PAS baru-baru ini, Mukhriz menyatakan hasrat untuk bekerjasama dengan PN dan mahu diperuntukkan beberapa kerusi kepada PEJUANG. Dalam pertemuan itu, pimpinan PAS tidak memberi sebarang kata putus kerana perbincangan masih di peringkat permulaan” – Sumber Berita Harian

Menurut sumber yang juga Exco kerajaan negeri Kedah, Mukhriz menyatakan hasrat tersebut, dengan harapan kerjasama itu menjadi talian hayat untuk Mukhriz mempertahankan kerusi Dewan Undangan Negeri (DUN) Jitra.

Artikel berkaitan

Bangunan MACA dijangka dibuka semula 18 Mei depan

Ahli Parlimen PH tidak sependapat pelantikan Duta Malaysia ke Amerika Syarikat

Kerajaan, pembangkang perlu bersaing juarai isu Islam & Melayu – ISMA

Ab Rauf bakal menjadi Ketua Menteri Melaka?

Pandora Papers: Siasat semua termasuk bekas Perdana Menteri

Difahamkan, Mukhriz memohon sekurang-kurangnya dua kerusi diperuntukkan kepada PEJUANG sekiranya kerjasama itu menjadi kenyataan, iaitu kerusi DUN Jitra yang dimenanginya pada Pilihan Raya Umum Ke-14 (PRU14), dan DUN Anak Bukit yang disandang wakil PEJUANG, Datuk Amiruddin Hamzah.

Bagaimanapun, katanya, tindakan Mukhriz yang turut mengadakan pertemuan dan menyatakan minat bekerjasama dengan Pakatan Harapan (PH), memperlihatkan beliau cuba bermain dua kolam untuk pertahankan kerusinya.

Ahad lalu, Pengarah Pilihan Raya PAS Pusat, Datuk Seri Muhammad Sanusi Md Nor mengesahkan berlaku pertemuan antara Mukhriz bersama kepemimpinan tertinggi PAS baru-baru ini.

Menteri Besar Kedah itu dilaporkan berkata, intipati perbincangan antara dua pihak bagaimanapun belum didedahkan setakat ini memandangkan perbincangan itu hanya membabitkan lima kepemimpinan tertinggi parti bersama Mukhriz.- BH


Permohonan Lynas berhimpuan esok dibenarkan polis

0

BANGI, Rabu- Ketua Polis Daerah Kuantan, Asisten Komisioner Wan Mohd Zahari Wan Busu mengesahkan Lynas telah mengemukakan permohonan untuk mengadakan satu perhimpunan yang dijadualkan petang esok.

Memetik portal Malaysiakini, ketika dihubungi Zahari yang berkata kepada portal itu berkata polis akan membenarkan perhimpunan itu diadakan di sebuah padang bola sepak berhampiran Dewan Orang Ramai Balok jika penganjur perhimpunan mendapat kebenaran daripada tuan punya tanah.

“Tidak ada demonstrasi, mereka mahu berhimpun secara aman,” katanya.

“Kita akan benarkan (perhimpunan) sekiranya mereka mendapat kelulusan daripada tuan punya tanah,” katanya.

Awal hari ini,
Sin Chew Daily
 melaporkan Majlis Perbandaran Kuantan, yang bertanggungjawab menngawal-selia Taman Rekreasi Air Balok di Kuantan, telah menolak permintaan Lynas untuk menggunakan taman awam di situ sebagai tempat perhimpunan.

Mengikut peraturan sedia ada, penganjur perhimpunan perlu mendapatkan persetujuan daripada pemilik atau pengurus tanah sebelum mereka boleh menyertai perhimpunan tersebut.

Sementara itu, notis memperincikan perhimpunan Lynas yang dijadualkan di padang bola sepak berhampiran Dewan Orang Ramai Balok di Kuantan esok di antara jam 2.30 petang dan 4.30 petang, meluas tersebar di media sosial.

Bagaimanapun, kesahihan notis itu tidak dapat segera disahkan.

Menurut notis itu, keputusan kerajaan untuk menghentikan operasi jabatan
cracking and leaching
 (C&L) atau keretakan atau larut lesap akan menyebabkan mata pencarian ribuan orang dalam ancaman.

“Kakitangan Lynas Malaysia, ahli keluarga mereka, kontraktor, pembekal PKS, dan ahli masyarakat, termasuk ketua masyarakat di Balok menghantar rayuan mereka kepada Perdana Menteri Anwar Ibrahim Khamis ini di Perhimpunan Rayuan Pekerja Lynas Malaysia dan Komuniti.

“Tanpa syak, keputusan itu akan menimbulkan kesan riak negatif dan paling dirasai oleh komuniti yang tinggal dan bekerja di sekitar loji itu.

“Menjelang keputusan rayuan, kedua-dua fakta sains dan impak sosial perlu difahami oleh orang ramai dan juga pembuat keputusan. Atas sebab ini, mereka yang terkesan secara langsung dengan keputusan berkenaan merayu kepada Perdana Menteri untuk menyelamatkan pekerjaan mereka,” kata notis itu.

Menteri Sains, Teknologi dan Inovasi Chang Lih Kang sebelum ini berkata bahawa Lynas boleh dapat mengekalkan loji C & L lesap mereka di Malaysia dengan syarat tiada bahan sisa radioaktif terdapat di negara ini.

Minggu lalu, kerajaan bersetuju untuk memperbaharui lesen Lynas dengan beberapa syarat, antaranya, memindahkan kemudahan C & L – yang menghasilkan sisa Penjernihan Lesap Air (WLP) radioaktif – keluar dari Malaysia sebelum Julai 2023.

Lynas mengecam syarat itu dan memberi amaran bahawa ratusan pekerjaan akan hilang perkerjaan jika mereka terpaksa menutup kemudahan C & L berkenaan. – Malaysiakini


Selagi bernyawa saya akan bersuara pada apa yang tidak betul – Tun Mahathir

0

BANGI, Rabu – Tun Dr Mahathir Mohamad menegaskan selagi bernyawa, beliau akan tetap menyuarakan pandangannya walau pun pahit untuk didengar.

Perkara itu disuarakan oleh bekas Perdana Menteri itu selepas mendapati setiap teguran dan kerisauannya berkait perkembangan semasa selepas Pilihan Raya Umum Ke-15 (PRU-15), beliau akan diminta untuk berehat dan diam kerana kalah pilihan raya dan hilang deposit.

Beliau berkata, setiap kebenaran itu perlu dinyatakan walaupun yang mendengarnya hanya seorang ataupun tiada yang mendengar langsung.

“Saya agak hairan kenapa begitu beria-ia mahu saya tidak bersuara. Dulu dikata saya nyanyuk. Sekarang disuruh diam sebab hilang deposit.

“Kebenaran bukan monopoli majoriti atau minoriti atau yang tidak hilang deposit. Kalau itulah ukurannya, saya rasa kumpulan minoriti perlu diam dan menerima apa saja keputusan majoriti walaupun salah.

“Bagi saya, selagi ada nyawa, apa yang tidak betul akan terus saya suarakan walau pahit untuk didengar oleh kumpulan yang tidak hilang deposit,” katanya menerusi kenyataan di Facebook hari ini.

Pada PRU-15 lalu, negarawan itu tewas kepada calon Perikatan Nasional, Datuk Mohd Suhaimi Abdullah dengan majoriti 13,518 undi.

Dr Mahathir sekadar memperoleh 4,566 undi.

Baru-baru ini, Dr Mahathir meluahkan rasa terkilan dan sedih selepas PRU-15 susulan usahanya mempertahankan kerusi Parlimen Langkawi tidak berjaya, malah hilang wang deposit.

Beliau berkata, komitmennya membangunkan pulau legenda itu menerusi pemberian status bebas cukai pada 1987 sehingga gah di persada dunia seolah-olah tidak dihargai. – BH


SOSMA tidak dimansuhkan dalam masa terdekat – KDN

0

BANGI, Rabu – Kerajaan tidak berhasrat memansuhkan atau mengkaji semula Akta Kesalahan Keselamatan (Langkah-langkah Khas) 2012 atau SOSMA.

Menteri Dalam Negeri, Datuk Seri Saifuddin Nasution Ismail berkata, undang-undang keselamatan yang berada di bawah tanggungjawab kementerian termasuk SOSMA masih relevan dan mampu memelihara ketenteraman awam dan keselamatan negara.

“Walaupun begitu, kementerian komited menambah baik undang-undang itu bagi memastikan keamanan dan keselamatan negara sentiasa terpelihara, namun ia harus diimbangi dengan hak masyarakat serta kepentingan dan ketenteraman negara.

“Dalam melaksanakan penambahbaikan terhadap undang-undang itu, pihak kementerian mengadakan perbincangan dan bengkel dalaman untuk melihat cadangan penambahbaikan.

Artikel berkaitan

Mohamad fokus siapkan kapal LCS secepat mungkin

Kerajaan setuju tubuhkan Jawatankuasa Tertinggi tangani isu doktor kontrak

Permohonan Najib Tangguh Keputusan Rayuan SRC Ditolak

Pengintip Israel : Hukuman Berat Kepada Tali Barut Israel!

Bertindak segera, bukan sekadar retorik politik

“Pihak berkepentingan termasuklah pertubuhan bukan kerajaan, pakar akademik, komuniti dan sebagainya akan dilibatkan dalam sesi pengumpulan maklum balas terhadap cadangan penambahbaikan berkenaan,” katanya.

Menurut Saifuddin, pihaknya akan berbincang untuk melakukan penambahbaikan serta melibatkan sesi pengumpulan maklum balas terhadap cadangan penambahbaikan tersebut.

Beliau berkata demikian dalam jawapan bertulis kepada soalan Ahli Parlimen Batu, P Prabakaran berhubung apakah kerajaan berhasrat untuk memansuhkan atau mengkaji semula akta SOSMA iaitu penahanan terhadap individu tanpa bicara dan tanpa ikat jamin kerana ia telah melanggar hak asasi manusia.

Katanya, SOSMA adalah undang-undang berbentuk prosedur yang digunakan untuk kesalahan-kesalahan keselamatan spesifik dan ia diperincikan dalam Jadual Pertama SOSMA 2012.

Jelas beliau, Polis Diraja Malaysia (PDRM) masih memerlukan undang-undang berkenaan agar tindakan segera boleh diambil untuk mengelakkan sebarang kegentaran awam dan ancaman kepada kedaulatan negara serta kesejahteraan rakyat.

Pada 26 Julai tahun lalu, Dewan Rakyat meluluskan usul untuk melanjutkan Subseksyen 4(5) SOSMA untuk tempoh lima tahun lagi.


Syed Saddiq bela diri mulai hari ini

0

BANGI, Rabu  – Ahli Parlimen Muar, Syed Saddiq Syed Abdul Rahman, mula membela diri di Mahkamah Tinggi Kuala Lumpur hari ini, terhadap empat pertuduhan yang dihadapinya.

Syed Saddiq dijadualkan memberi keterangan sebagai saksi pembelaan pertama bagi menjawab empat pertuduhan bersubahat pecah amanah, salah guna harta dan pengubahan wang haram (AMLA).

Memetik Berita Harian, Presiden Parti Ikatan Demokratik Malaysia (MUDA)
 itu tiba di mahkamah pada jam 9.18 pagi dengan ditemani ibu bapanya serta rakan-rakan.

Pasukan pendakwaan memaklumkan, mereka sudah menerima pernyataan Syed Saddiq pada Sabtu lalu.

Artikel berkaitan

Pertuduhan salah guna jawatan tidak dedahkan kesalahan Muhyiddin – Teh Poh Teik

Norsyahrin Hamidon dinobat Presiden DPMM yang baharu

Puad dakwa Muhyiddin sedia kerjasama dengan Tun M sebab wang

Kerajaan wajar beri perhatian kepada isu kos sara hidup – MPPN

Belanjawan 2023: Tak adil sebab tidak sentuh peruntukan wakil rakyat pembangkang

Pada prosiding bela diri hari ini, selepas membaca dokumen itu, Syed Saddiq, akan disoal peguam bela dalam pemeriksaan utama, sebelum disusuli dengan pemeriksaan balas oleh pasukan pendakwaan.

… pertuduhan pertama, Ahli Parlimen Muar,
 Syed Saddiq Syed Abdul Rahman
  didakwa bersubahat dengan Rafiq Hakim Razali iaitu Penolong Bendahari Armada Bersatu yang diamanahkan dana Armada berjumlah RM1 juta, telah melakukan pecah amanah dengan menyalahgunakan dana itu di CIMB Bank Berhad, Menara CIMB KL Sentral, Jalan Sentral 2 pada 6 Mac 2020.

Berdasarkan pertuduhan pertama, beliau didakwa bersubahat dengan Rafiq Hakim Razali iaitu Penolong Bendahari Armada Bersatu yang diamanahkan dana Armada berjumlah RM1 juta, telah melakukan pecah amanah dengan menyalahgunakan dana itu di CIMB Bank Berhad, Menara CIMB KL Sentral, Jalan Sentral 2 pada 6 Mac 2020.

Bekas Menteri Belia dan Sukan itu didakwa melakukan kesalahan tersebut mengikut Seksyen 406 Kanun Keseksaan yang membawa hukuman maksimum penjara 10 tahun dengan sebatan serta boleh dikenakan denda, jika sabit kesalahan.

… pertuduhan kedua, didakwa menyalahgunakan harta untuk diri sendiri iaitu wang RM120,000 daripada akaun Maybank Islamic Berhad milik Armada Bumi Bersatu Enterprise dengan menyebabkan Rafiq Hakim melupuskan wang tersebut. Perbuatan didakwa dilakukan di Malayan Banking Berhad, Jalan Pandan 3/6A, Taman Pandan Jaya antara 8 hingga 21 April 2018.

Bagi pertuduhan kedua, beliau didakwa menyalahgunakan harta untuk diri sendiri iaitu wang RM120,000 daripada akaun Maybank Islamic Berhad milik Armada Bumi Bersatu Enterprise dengan menyebabkan Rafiq Hakim melupuskan wang tersebut.

Syed Saddiq didakwa melakukan perbuatan itu di Malayan Banking Berhad, Jalan Pandan 3/6A, Taman Pandan Jaya antara 8 hingga 21 April 2018.

Pertuduhan dibuat mengikut Seksyen 403 Kanun Keseksaan yang membawa hukuman penjara minimum enam bulan dan maksimum lima tahun dengan sebatan dan boleh dikenakan denda, jika sabit kesalahan.

… dua pertuduhan lagi beliau didakwa melibatkan diri dalam aktiviti pengubahan wang haram iaitu memindahkan wang masing-masing RM50,000 dalam akaun Maybank Islamic Berhad miliknya ke akaun Amanah Saham Bumiputera miliknya, yang merupakan hasil daripada aktiviti haram.Syed Saddiq dituduh melakukan perbuatan itu di sebuah bank di Jalan Persisiran Perling, Taman Perling, Johor Bahru pada 16 dan 19 Jun 2018.

Beliau juga berdepan dua pertuduhan melibatkan diri dalam aktiviti pengubahan wang haram iaitu memindahkan wang masing-masing RM50,000 dalam akaun Maybank Islamic Berhad miliknya ke akaun Amanah Saham Bumiputera miliknya, yang merupakan hasil daripada aktiviti haram.

Syed Saddiq dituduh melakukan perbuatan itu di sebuah bank di Jalan Persisiran Perling, Taman Perling, Johor Bahru pada 16 dan 19 Jun 2018.

Beliau didakwa melakukan kesalahan itu mengikut Seksyen 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 dan boleh dihukum di bawah Seksyen 4(1) akta sama, yang membawa hukuman maksimum penjara 15 tahun dan denda lima kali ganda jumlah atau hasil aktiviti haram, jika sabit kesalahan.


Wee Ka Siong bawa telur ayam import dan tempatan ke Parlimen

0

BANGI, Rabu –
Ahli Parlimen Ayer Hitam, Datuk Seri Wee Ka Siong mencuri tumpuan Dewan Rakyat hari ini apabila membawa telur ayam ketika membangkitkan isu kekurangan telur di pasaran.

Ka Siong membawa tiga biji telur ayam untuk ditujukkan kepada Ahli-Ahli Dewan Rakyat bagi tujuan membuat perbandingan.

Daripada ketiga-tiga telur ayam berkenaan, sebiji dari India, sebiji telur ayam tempatan dan sebiji lagi telur Omega bagi membandingkan saiz dan harganya kepada dewan.

“Dalam konteks ini, saya bawa telur dari India, saya beli 50 sen. Ini adalah telur Malaysia yang harganya dikawal, 45 sen ini. Kita dapat lihat beza saiznya. Kita dapat lihat telur dari India ini, harga 50 sen, lebih kecil dari telur dari Malaysia. Ini kekurangannya.

Artikel berkaitan

10 terkorban, 20 cedera serangan kejam Israel di Tebing Barat

Harimau Malaya tewaskan Thailand 1-0 di Bukit Jalil

Mohon Kerajaan Jangan Tangguh, SOP Umrah Diperketat – PAPUH

Peratusan keluar mengundi makin perlahan petang ini

Nahas ragut nyawa suami isteri: Seorang daripada dua anak turut meninggal

“Kalau kata telur Omega ini, telur kampung, 76 sen. Orang kaya, orang berada boleh beli tapi inilah puncanya nak bantu Perusahaan Kecil dan Sederhana khususnya orang Melayu untuk buat kuih,” katanya.

Mengulas lanjut, Ka Siong berkata, isu telur harus diselesaikan segera kerana beliau tidak mahu kerajaan diserang sekiranya tiada stok telur menjelang bulan Ramadan dan Aidilfitri kelak.

Sementara itu, Menteri Pertanian dan Keterjaminan Makanan, Datuk Seri Mohamad Sabu berkata, kerajaan masih memberikan subsidi sebanyak 10 sen untuk sebiji telur ayam sehingga Jun depan.

Selepas tempoh tersebut, satu kajian akan dibuat sama ada kerajaan akan meneruskan subsidi berkenaan atau sebaliknya.


Isu doktor dibuli akan segera ditangani KKM

0

BANGI, Rabu- Isu ‘buli’ membabitkan pegawai perubatan di hospital kerajaan akan ditangani secepat mungkin.

Itu antara jaminan diberikan Kementerian Kesihatan (KKM) menerusi sesi Townhall Menteri Kesihatan, Dr. Zaliha Mustafa bersama para doktor di sini, hari ini.

Doktor perubatan Hospital Melaka, Dr. Mohamad Firdaus Omar berkata, Dr. Zaliha memberi jaminan isu buli itu akan ditangani segera.

“Dalam sesi itu, Dr. Zaliha menjelaskan ada isu yang boleh diselesaikan segera dan ada isu yang memerlukan masa untuk diselesaikan,” katanya ketika ditemui selepas sesi itu.

Lebih 400 pegawai perubatan termasuk pegawai perubatan tetap, kontrak dan siswazah hadir pada sesi berkenaan, hari ini.

Artikel berkaitan

Bekas KPN pertahan Akta SOSMA bukan zalim, bukan salah guna kuasa

Lima sekolah di Johor belum boleh beroperasi

Keputusan Rayuan Kes Rasuah Abdul Azeez Ditangguhkan

Elak beli pemimpin, undang-undang lompat parti di Sabah perlu disegerakan

Ahli Dewan Diraja Selangor tuntut Sanusi mohon maaf secara terbuka

Sementara itu, Pegawai Perubatan Siswazah (Kontrak), Dr. Nurul Qashira Mohd Izlan berkata, pada sesi itu, Dr. Zaliha turut menyatakan hasrat bahawa sesi pemilihan doktor tetap dibuat lebih telus.

Pada masa sama, katanya, isu lambakan doktor kontrak turut disentuh, namun kelulusan perjawatan perlu mendapat kebenaran Jabatan Perkhidmatan Awam (JPA).

“Kami dimaklumkan KKM akan memperketatkan pemilihan doktor tetap dalam kalangan doktor bagi mengelak lantikan yang tidak layak,” katanya yang kini bertugas di Hospital Kuala Lumpur (HKL).

Dalam pada itu, Dr. B. Abirami ketika ditemui berkata, antara isu utama dikemukakan pada pertemuan itu termasuk meningkatkan kemudahan di hospital kerajaan.

“Bagaimanapun, KKM memaklumkan ia (meningkatkan kemudahan hospital) bergantung kepada perbentangan bajet.

“Kami berharap Bajet 2023 pada Jumaat ini akan membawa khabar gembira kepada sektor kesihatan negara,” katanya.

Sesi ‘townhall’ ini diadakan bagi mendapatkan maklum balas secara langsung daripada anggota perubatan yang berkhidmat di negara ini dianjurkan dengan sekretariat bersama Persatuan Perubatan Malaysia (MMA). –
UTUSAN


Halang Lynas hasilkan lagi sisa radioaktif tidak jejaskan pelabur

0

BANGI, Khamis – Keputusan kerajaan tidak membenarkan
Lynas Rare Earths Ltd (Lynas)
 menjalankan aktiviti yang menghasilkan sisa radioaktif selepas Julai ini tidak menjejaskan keyakinan pelabur.

Menteri Sains, Teknologi dan Inovasi, Chang Lih Kang, berkata selepas pengumuman mengenai keputusan itu dibuat, ramai pihak luar masih ingin melabur di dalam negara, sekali gus membuktikan keyakinan mereka masih utuh terhadap Malaysia.

“Ini kerana melalui keputusan ini, seperti saya maklumkan tiada elemen kejutan… untuk pelabur luar negara (datang ke Malaysia) yang pertama mereka perlukan ialah kepastian.

“Apa yang kita lakukan pada hari ini, adalah kita penegasan apa yang kita sudah tetapkan pada 2020… tiada langsung syarat baharu dikenakan ke atas Lynas,” katanya ketika sesi penggulungan Usul Menjunjung Kasih Titah Diraja, di Dewan Rakyat, pada Khamis.

Sebelum ini, kerajaan menetapkan Lynas tidak dibenar menjalankan sebarang aktiviti yang akan menghasilkan sisa radioaktif di negara ini selepas Julai ini.

Ia selepas permintaan Lynas untuk menggugurkan empat syarat berkaitan aktiviti projek itu tidak dipertimbangkan membabitkan aktiviti pemecahan dan peresapan (C&L), penjanaan residu ‘water leach purification’ (WLP) dan pengimportan pekatan lantanid daripada Australia.

Pada masa sama, Lih Kang sekali lagi menegaskan, kerajaan tidak menutup Lynas cuma tidak membenarkan permohonan syarikat itu untuk menggugurkan syarat ditetapkan pada 2020.

Beliau berkata, kerajaan tiada halangan terhadap sebarang aktiviti di Lynas selagi mematuhi syarat yang sudah ditetapkan.

Katanya, namun begitu kerajaan akan terus memantau pengoperasian Lynas supaya selamat dan tidak membahayakan pekerja, orang awam dan alam sekitar.

Lynas sudah mencapai sisa radioaktif sebanyak 1.08 juta tan dan dijangka akan mencecah 1.2 juta tan sehingga Julai 2023. – BH


Ahli Parlimen jangan kompromi soal etika pakaian, elak jadi isu politik

0

BANGI, Khamis –
Etika berpakaian di Malaysia tidak sepatutnya menjadi isu politik kerana setiap negara memiliki etika pakaian yang tersendiri.

Pakar Geostrategis dan Felo Kanan, Akademi Penyelidikan Strategik Nusantara
 Prof Dr Azmi Hassan berkata, ahli parlimen tidak harus berkompromi dengan etika berpakaian di premis awam yang meletakkan garis panduan berkenaan.

Sebaliknya mereka perlu mendidik penyokong mereka  kepada ketetapan itu untuk mengelakkan ia menjadi  isu politik namun ia tidak terpakai pada waktu kecemasan.

“
Yang jadi masalah dalam kerajaan perpaduan yang menentang etika berpakaian di premis kerajaan ialah dari DAP  tapi mahu tak mahu ia terkait dengan isu politik tapi harapan saya adalah tidak boleh berkompromi dalam hal etika  kecuali dalam hal hal kecemasan dan etika berpakaian tidak boleh diguna pakai, dalam hal ini etika berpakaian kita bukan berlaku di malaysia tapi di seluruh negara ada  etika dia masalah  di malaysia berkait di malaysia dengan isu politik dan menjadi polemik ketika ini.

Beliau dihubungi TV Pertiwi bagi mengulas etika berpakaian di negara ini dan perbandingannya di luar negara.

Artikel berkaitan

Beku akaun sengaja wujudkan persepsi PN ada masalah integriti

MB Kelantan pegang lima portfolio Exco

Bajet 2023 akan dibentangkan semula pada 24 Februari

Jumlah mangsa banjir meningkat, empat daerah di Johor masih terjejas

Kos Haji Dijangka Meningkat Lebih 50 Peratus

Katanya, lagi sikap sesetengah penyokong dan disokong oleh Ahli Politik menyebabkan ia terbabit menjadi isu politik.

“kalau kita melihat  yang menentang   etika pakaian di premis kerajaan ialah besar kemungkinan mereka ialah penyokong DAP dan dalam kerajaan juga menteri daripada DAP juga agak kritikal terhadap  etika berpakaian di premis kerajaan ini dikatakan etika berpakaian tidak kena mengena dengan politik dalam Malaysia dia unik sebab jadi  isu politik sekiranya tidak ditangani dengan betul.”

Katanya, isu itu menjadi sensitif apabila ada sekumpulan yang cuba melanggar etika berpakaian walhal etika itu diwujudkan setelah mengambil kira aspek sensitiviti di negara ini.

“Etika berpakaian dibuat bukan suka-suka dia nak menjaga sensitiviti,  maksudnya jika seseorang itu memakai pakaian menjolok mata ia boleh mengganggu sensitiviti seorang yang lain maka MP perlu berada dalam keadaan neutral memikirkan sensitive pihak yang lain.”

SOT OUT 0945

Kebelakangan ini, beberapa insiden  berpakaian tidak sopan di beberapa tempat awam yang mencetuskan kemarahan orang awam serta petugas kerajaan.


BAJET 2023 : Peruntukan lebih kepada belia & mahasiswa – PEMBINA

0

BANGI, Khamis –
Persatuan Belia Islam Nasional (PEMBINA) menggesa kerajaan untuk memberi peruntukan lebih kepada golongan belia dan mahasiswa dalam Bajet 2023 yang akan dibentangkan esok.

Presidennya, Wafiq Azman berkata, golongan pelapis bagi negara dan secara majoritinya golongan belia, kini berada di fasa kritikal dalam kehidupan.

Menerusi kenyataan
 yang dikeluarkan, Wafiq berkata, belanjawan kali ini perlu menekankan kepada pendidikan mahasiswa dan belia di institusi-institusi pendidikan terutamanya pada potensi dan pengupayaan universiti.

Artikel berkaitan

Golongan T20 tidak akan terima subsidi haji, elektrik

Elak beli pemimpin, undang-undang lompat parti di Sabah perlu disegerakan

Pesawat TUDM terhempas di Pulau Pinang

Jasa, bakti TUDM sentiasa disanjung – Agong

Lepas DAP mungkin UMNO akan sokong pekebun haram Raub

“Mereka adalah golongan pelapis bagi negara dan secara majoritinya golongan belia dan mahasiswa merupakan golongan yang berada di masa-masa kritikal dalam kehidupan. Mereka perlu diupayakan dari sudut kewangan, kesihatan, jati diri dan perlu diupayakan sebagai sebuah institusi.” – WAFIQ AZMAN / Presiden Persatuan Belia Islam Nasional (PEMBINA)

Justeru, beliau menegaskan peruntukan kepada belia dari sudut  dari sudut kewangan, kesihatan, jati diri dan perlu diberikan penekanan dalam belanjawan negara.

Katanya, peruntukan itu boleh digunakan kepada dana penyelidikan dan pembangunan (R&D), bajet untuk pembangunan jati diri pelajar serta belia, bajet kepada akses pelajar terhadap ilmu, begitu juga dari sudut kesejahteraan kewangan dan kesihatan pelajar.

Jelas beliau, walaupun bajet adalah bersifat tahunan, beliau tidak mahu ia dibuat hanya sekadar bersifat populis, survival dan sangat minima dari sudut visi pembangunan negara.

Sebelum ini,
Perdana Menteri Datuk Seri Anwar Ibrahim dilaporkan berkata, Bajet 2023 akan mengambil kira cabaran ekonomi semasa dan pada masa sama memacu pertumbuhan ekonomi negara di samping menarik pelaburan.


BAJET 2023 : Tingkatkan peruntukan pembangunan kokurikulum Islam – ISMA

0

BANGI, Khamis –
Kerajaan digesa memfokuskan pembangunan Islam dalam kalangan rakyat khususnya di peringkat sekolah dan belia melalui pembentangan Bajet 2023 yang akan dijadualkan pada 24 Februari ini.

Presiden Ikatan Muslimin Malaysia (ISMA), Ustaz Fauzi Asmuni berkata peruntukan untuk menggubal kurikulum Islam di peringkat sekolah rendah dan menengah perlu dilaksanakan bagi memupuk sifat berdikari dan semangat cintakan negara serta membina jati diri.

“Begitu juga tentang apa yang kita sebut sebagai penggubalan dan pembinaan semula kurikulum yang berkait dengan agama ataupun yang berkait dengan pembangunan kesopanan, kesusilaan tatasusila dan seumpamanya bagi pelajar sekolah rendah dan pelajar sekolah menengah. Sebab apa yang kita tengok sekarang dari segi kurikulum sekolah kita tak nampak suatu yang betul2 dapat membentuk pelajar yang betul2 berdikari mandiri yang mempunyai jati diri yang mempunyai kecintaan dan semangat patriotik yang tinggi terhadap negara.” – USTAZ FAUZI ASMUNI / Presiden Ikatan Muslimin Malaysia (ISMA)

Jelas beliau, penggubalan kurikulum ini memerlukan peruntukan yang besar daripada kerajaan untuk mendapatkan pandangan daripada pakar pendidikan serta keperluan untuk menghasilkan buku-buku berlandaskan kurikulum berkenaan.

Pada masa yang sama, ISMA juga berharap agar Bajet 2023 akan merangkumi peruntukan untuk menaik taraf prasarana institusi-institusi Islam lain seperti Jabatan Agama Islam di setiap negeri dan juga Mahkamah Syariah.

Artikel berkaitan

BN boleh menang di Terengganu, Kedah – Mohamad Hasan

Ustaz Wadi Annuar dakwa tidak pernah dipelawa mohon tauliah

Felda perlu tanggungjawab hutang peneroka

Keputusan tuntutan MA63 pada 4 Januari

Gempa bumi: Menteri Turkiye hargai sokongan Malaysia

Katanya, keperluan peruntukan ini merangkumi pelantikan pegawai-pegawai baharu, menaik taraf sistem dan juga skim gaji bagi setiap pegawai di institusi agama Islam di setiap negeri.

Mengulas lanjut, Bajet 2023 kali ini diharap dapat memberikan satu peruntukan untuk membangunkan muzium atau mini galeri yang mempamerkan asal usul negara, sejarah Melayu dan juga sejarah Islam.

Jelas beliau, usaha ini dapat memupuk semangat cintakan negara kepada rakyat seperti yang dilakukan oleh negara Turkiye yang mengangkat sejarah negara mereka sehingga ke persada dunia.

“Dalam membangunkan etos ataupun identiti negara yang akan memberikan impak besar kepada kecintaan masyarakat terhadap negara. Jadi di sini perlu untuk diperuntukkan satu jumlah untuk dibangunkan satu muzium atau pun paling kurang pun mini gallery yang berkait dengan sejarah Islam,  sejarah Melayu Islam, sejarah negara ini secara sungguh-sungguh. Kita tidka mahu lagi muzium yang mempamerkan barang-baang yang tidak memberikan makna yang begitu mendalam terhadap sejarah negara kita ni.”

Dalam pada itu, kerajaan juga perlu melihat kepada pembangunan sumber manusia untuk memanfaatkan lagi hasil bahan mentah yang berada dalam negara selain mengambil berat isu sara hidup yang dihadapi rakyat.

Beliau berkata, jalan penyelesaian masalah yang membawa kepada isu kos sara hidup yang tinggi perlu diberi keutamaan sebelum memfokuskan kepada bantuan sara hidup rakyat.


Calon BN akan guna logo dacing pada PRN enam negeri

0

BANGI, Khamis – Semua calon yang mewakili Barisan Nasional (BN) akan menggunakan logo ‘dacing’ pada Pilihan Raya Negeri di enam negeri.

Pengerusi BN, Datuk Seri Ahmad Zahid Hamidi menjelaskan, keputusan itu dibuat biarpun BN kini mengadakan kerjasama politik dengan Pakatan Harapan (PH).

Ahmad Zahid juga menjelaskan, soal pembahagian kerusi yang akan ditandingi dalam PRN sudah mula dibincangkan, namun ia belum dimuktamadkan lagi.

“Isu pembahagian kerusi akan dibincangkan dalam mesyuarat Sekretariat Kerajaan Perpaduan.

Artikel berkaitan

Thai Hot Guy : tiada lesen, restoran tamat tempoh

UMNO Pentingkan Agenda Politik Jika Mahu Adakan PRU-15 Segera

Gaji minimum : 100 pekerja protes di hadapan pejabat Perdana Menteri

Ahmad Zahid Wajar Tumpu Kes Mahkamah, Letak Jawatan

Selepas operasi besar-besaran rejim Israel lancar serangan udara ke Semenanjung Gaza

“BN akan menjalin kerjasama antara parti politik sedia ada, tetapi calon BN akan kekal menggunakan lambang BN,” katanya pada sidang media selepas sesi lawatan rasminya ke Jabatan Kemajuan Orang Asli (JAKOA) di Kuala Lumpur hari ini.

Media semalam melaporkan, enam negeri iaitu Selangor, Negeri Sembilan, Pulau Pinang, Kedah, Kelantan dan Terengganu mencapai persetujuan untuk membubarkan Dewan Undangan Negeri (DUN) masing-masing pada tempoh dua minggu terakhir Jun ini bagi memberi laluan kepada PRN masing-masing.

Menteri Besar Selangor, Datuk Seri Amirudin Shari, dilaporkan berkata kesepakatan itu dicapai dalam satu pertemuan antara enam Menteri Besar serta Ketua Menteri di ibu negara pada Rabu.


Daniel, remaja dimandi bak jenazah dihantar ke Sekolah Henry Gurney

0

BANGI, Khamis – Seorang remaja lelaki – yang sebelum ini tular di media sosial kerana dimandikan seperti jenazah kerana cuba mencuri tabung masjid – diperintah dihantar ke Sekolah Henry Gurney oleh Mahkamah Majistret Selayang.

Majistret Nur Hafizah Rajuni membuat keputusan itu semalam selepas meneliti laporan sosial dikemukakan Jabatan Kebajikan Masyarakat (JKM) terhadap Daniel Iskandar, 20, yang mengaku bersalah atas pertuduhan mencuri wang tabung surau tahun lalu.

“Tertuduh merupakan pesalah muda. Oleh itu, memerintahkan tertuduh dihantar ke Sekolah Henry Gurney sehingga mencapai umur 21 tahun,” katanya.

Daniel dihantar ke sekolah yang terletak di Telok Mas, Melaka bermula semalam.

Mengikut pertuduhan, Daniel didakwa mencuri wang RM74 dari tabung Surau Al Munir di Batu 17 Kuang, Rawang pada 12.44 tengah hari 5 Dis 2022.

Artikel berkaitan

Zuraida dakwa dipecat PBM kerana kecuaian RoS

1,389 kemalangan dicatatkan hari kedua Op Selamat ke-20 semalam

Kerajaan tumbang, Hadi Awang mengigau – Anwar

Pedang Rasulullah diperbuat daripada besi Tanah Melayu – sejarawan

Jumlah mangsa banjir hampir cecah 30,000 di lima negeri

Dia didakwa mengikut Seksyen 380 Kanun Keseksaan yang membawa hukuman maksimum penjara 10 tahun dan boleh dikenakan denda.

Bagi kesalahan kali kedua atau seterusnya, tertuduh hendaklah dihukum penjara dan boleh dikenakan denda atau sebatan, jika sabit kesalahan.

Timbalan pendakwa raya Wan Nur Iman Wan Ahmad Afzal memohon hukuman setimpal dikenakan sebagai pengajaran kepada tertuduh agar tidak melakukan kesalahan sama.

Peguam dari Jabatan Bantuan Guaman Selangor, Suhaida Mohd Sobri, yang mewakili Daniel memohon hukuman ringan dengan mengambil kira laporan sosial yang dibacakan oleh wakil JKM, selain berkata anak guamnya merupakan pesalah muda serta telah insaf.

“Sebelum ditangkap, tertuduh bekerja di bengkel kereta dan dijaga oleh datuknya.

“Ibu bapa anak guam saya telah bercerai dan dia anak sulung daripada tiga beradik yang seorang daripadanya ialah orang kurang upaya (OKU),” kata peguam itu.

Dalam pada itu, pegawai JKM Mohamad Hanafi Sedi memohon supaya Daniel diperintahkan ditahan di sekolah itu sehingga mencapai 21 tahun.

Pada 13 Jan tahun lepas, Daniel dijatuhkan hukuman penjara 10 hari dan denda RM4,000 oleh Mahkamah Majistret Selayang selepas mengaku bersalah cuba mencuri tabung kepunyaan Masjid Al Islahiah dengan mengheret dan menyorokkan tabung itu di dalam bilik mandi jenazah.

Bagaimanapun, Mahkamah Tinggi Shah Alam pada 17 Jan tahun lalu mengetepikan hukuman penjara dan denda itu terhadap Daniel, dan menggantikannya dengan perintah menjalani khidmat masyarakat selama 120 jam yang perlu dilaksana dalam tempoh enam bulan.

Ia ditumpukan pada khidmat di masjid-masjid.- BERNAMA


KKM kenal pasti lima isu utama pada sesi Townhall

0

BANGI, Rabu – Sebanyak lima isu utama dibangkitkan pada sesi Townhall bersama Menteri Kesihatan, Dr. Zaliha Mustafa bersama pelbagai peringkat pegawai perubatan hari ini.

Pejabat Menteri Kesihatan menerusi kenyataan akhbar berkata, isu berkenaan termasuk isu doktor kontrak, penambahbaikan fasiliti kesihatan awam, kekurangan doktor di Jabatan Kecemasan, penambahbaikan laluan kerjaya pegawai perubatan dan isu-isu teknikal.

Menurutnya, Dr. Zaliha sangat menghargai dan menghormati pandangan, maklum balas dan cadangan yang diberi sepanjang sesi Townhall yang diadakan selama lebih dua jam itu.

Artikel berkaitan

OIC sambut baik laporan Amnesty International mengenai aparteid terhadap Palestin

Pejuang terdesak, opportunis, tiada prinsip mahu sertai PN

BN didakwa bergolak: Ismail Sabri jumpa Pas, Ahmad Zahid di rumah Anwar

Banjir tidak berlaku tapi saya ditohmah – Ahmad Zahid

Hukuman mati mandatori, penjara sepanjang hayat dihapus

“Dengan semua cadangan dan maklum balas yang diperoleh, beliau (Dr. Zaliha) akan berusaha menangani isu-isu berkenaan sama ada dari segi polisi atau teknikal yang melibatkan Kementerian Kesihatan (KKM).

“Beliau juga mengucapkan ribuan terima kasih kepada pengawai perubatan yang hadir dan memberi komitmen, tiada doktor yang akan dikenakan tindakan tatatertib kerana menghadiri sesi pada hari ini,” katanya.

Katanya, seramai kira-kira 350 orang doktor yang terdiri daripada pegawai perubatan kerajaan menghadiri Sesi Townhall yang berlangsung di Ibu Pejabat KKM, di sini.

Sesi Town Hall yang dianjurkan bersama Persatuan Perubatan Malaysia (MMA) ini bertujuan bagi mendapatkan pandangan, maklum balas dan cadangan daripada anggota perubatan berhubung pelbagai perkara. –
UTUSAN


Laporan SPRM terhadap Hakim Mohd Nazlan diserah kepada Ketua Hakim Negara

0

BANGI, Khamis – Satu laporan Suruhanjaya Pencegahan Rasuah Malaysia (SPRM) terhadap Hakim Mahkamah Rayuan, Datuk Mohd Nazlan Mohd Ghazali sudah dikemukakan kepada Ketua Hakim Negara, Tun Tengku Maimun Tuan Mat berhubung pelanggaran peraturan di bawah Kod Etika Hakim 2009.

Menteri di Jabatan Perdana Menteri (Undang-undang dan Reformasi Institusi), Datuk Seri Azalina Othman Said berkata, perkara itu dimaklumkan kepada beliau oleh SPRM melalui surat bertarikh 21 Februari 2023.

Bagaimanapun katanya, tiada maklumat lanjut mengenai perkara itu dimaklumkan kepada beliau melalui surat berkenaan.

“Perkara ini juga tertakluk kepada keputusan Ketua Hakim Negara selaras dengan Fasal-Fasal 3 dan 3A Perkara 125 Perlembagaan Persekutuan.

Artikel berkaitan

Kerajaan ada hak ambil tindakan undang-undang, tuntut pampasan

Seorang Jemaah Umrah Dari Melaka Dijangkiti Omicron

Perbicaraan elak cukai, penggubahan wang haram Rosmah Mansor bermula esok

Agama dihina, tanah semakin hilang dan nasib Muslim ditekan

Amuk, cubaan tukang gunting serang polis dengan pisau pemotong daging

“Di bawah Fasal 3 Perkara 145, Peguam Negara/Pendakwa Raya mempunyai kuasa yang boleh dijalankan menurut budi bicaranya, untuk memulakan apa-apa prosiding bagi kesalahan.

“Kuasa budi bicara yang diberikan kepada Peguam Negara di bawah Fasal 3 Perkara 145 amat luas dan boleh menuduh mana-mana orang termasuk seorang hakim jika keterangan bagi sesuatu kesalahan memenuhi segala elemen pertuduhan berkenaan. Bagaimanapun, kerajaan tidak akan campur tangan kuasa Peguam Negara/Pendakwa Raya,” katanya.

Beliau berkata demikian pada sesi penggulungan perbahasan Titah Diraja di Dewan Rakyat hari ini.


Lynas rayu MOSTI gugur syarat tidak hasilkan lagi sisa radio aktif

0

BANGI, Khamis –
Kementerian Sains, Teknologi dan Inovasi (MOSTI) telah menerima surat rayuan Lynas Malaysia Sdn Bhd (Lynas) untuk menggugurkan syarat lesen operasinya di Malaysia.

Menteri berkenaan Chang Lih Kang ketika menggulung perbahasan Usul Menjunjung Kasih Titah Diraja bagi kementerian itu di Dewan Rakyat hari ini berkata rayuan berkenaan dalam proses pertimbangan.

“Kerajaan tidak menutup Lynas, kerajaan cuma tidak membenarkan permohonan Lynas untuk menggugurkan syarat-syarat yang telah ditetapkan pada 2020,” katanya.

Sebelum ini, Lembaga Perlesenan Tenaga Atom (AELB) menolak permohonan Lynas untuk menggugurkan empat syarat lesen berkaitan pengurusan residu Water Leach Purification (WLP) selepas Julai 2023, aktiviti
cracking and leaching
 (C&L) di Lynas Advanced Materials Plant (LAMP) dan pengimportan pekatan lantanid dari Australia.

Keputusan itu bermakna Lynas tidak lagi boleh menghasilkan sisa radioaktif tambahan selepas Julai 2023.

Di KUANTAN, Pahang, Lynas merayu supaya kerajaan meneliti semula keputusan larangan itu kerana keadaan itu akan memberi impak kepada operasi syarikat selain kira-kira 2,000 kakitangan dikhuatiri kehilangan pekerjaan.

Artikel berkaitan

PDRM Siap Siaga Kerah Anggota & Pegawai Untuk Pilihan Raya Negeri

Khairy nasihat pencarum KWSP simpan untuk hari tua, tidak perlu pengeluaran lagi

Sabah Benarkan Pelawat Lengkap Vaksin Tanpa Ujian COVID-19

Imigresen tahan 61 warga asing dalam serbuan perkampungan haram

Laksana Projek Tanaman Setempat Guna Tenaga Kerja Tempatan- Pakar

“Lynas sudah beroperasi lebih 10 tahun, selepas keputusan ini dilaksanakan pekerja yang terdiri daripada anak muda tempatan bakal kehilangan pendapatan mereka untuk menyara keluarga.

“Kami sentiasa menantikan peluang untuk mengadakan rundingan dengan pihak kerajaan pada bila-bila masa agar keputusan yang lebih baik dapat dicapai,” kata Pengurus Besar Sumber Manusia dan Pembangunan Organisasi Lynas Jumaat Mansor. -BERNAMA


Selepas operasi besar-besaran rejim Israel lancar serangan udara ke Semenanjung Gaza

0

BANGI, Khamis – Rejim pengganas Israel melancarkan serangan udara baharu ke atas Semenanjung Gaza yang dikepung, sehari selepas rejim melakukan serbuan ganas ke atas bandar Nablus di Tebing Barat yang diduduki.

Pesawat pejuang Israel menyasarkan utara Kota Gaza pada Khamis, menyebabkan kepulan asap hitam muncul di salah satu lokasi yang disasarkan.

Serangan berlaku beberapa jam selepas tentera Israel mendakwa pejuang Palestin melancarkan enam roket dari kawasan pantai ke arah bandar Sderot dan Ashkelon yang diduduki Israel pada waktu subuh, mencetuskan siren amaran di kedua-dua bandar.

Ia juga mendakwa bahawa lima daripada roket telah dipintas, sambil menambah bahawa satu lagi mendarat di kawasan tidak berpenghuni.

Tiada laporan mengenai kemalangan jiwa atau kerosakan.

Saksi Palestin berkata, mereka melihat sekurang-kurangnya lapan roket dilepaskan.

Belum ada kumpulan pejuang Palestin yang mengaku bertanggungjawab atas serangan roket itu.

Bagaimanapun, serangan itu dianggap sebagai tindakan balas terhadap serangan tentera Israel ke atas Nablus sehari sebelumnya, yang meragut nyawa sekurang-kurangnya 11 rakyat Palestin.

Lebih 100 orang turut cedera apabila tentera rejim penjajah menyerbu Nablus, termasuk seorang lelaki berusia 72 tahun, remaja lelaki berusia 14 tahun, dan dua komander gerakan pejuang Jihad Islam yang berpusat di Gaza.

Kumpulan pejuang Palestin mengecam keras serangan itu dan berikrar akan membalasnya.

Setiausaha Agung Pergerakan Jihad Islam Ziad al-Nakhala menyifatkan serbuan itu sebagai ‘jenayah keji,’ berkata rakyat Palestin tidak akan membenarkan kekejaman itu tanpa hukuman.

Jurucakap Briged Ezzedine al-Qassam, Abu Obeida, juga memberi amaran bahawa pasukan pejuang di Gaza sedang memantau peningkatan jenayah yang dilakukan musuh. – Agensi


SPRM buat siasatan forensik terhadap akaun UiTM

0

BANGI, Khamis – Suruhanjaya Pencegahan Rasuah Malaysia (SPRM) sedang membuat siasatan forensik terhadap akaun Universiti Teknologi Mara (UiTM) Holdings bagi mengesan kesalahan rasuah, penyelewengan atau salah guna kuasa membabitkan dakwaan kerugian dialami universiti itu.

Ketua Pesuruhjaya SPRM, Tan Sri Azam Baki berkata, pihaknya mendapat kerjasama baik daripada UiTM dan telah menerima dokumen berkaitan.

“Setakat ini kita dapat dokumen-dokumen yang diperlukan, jadi pihak siasatan (pegawai penyiasat) perlu kaji atau membuat siasatan forensik akaun terhadap akaun UiTM sebab perkara itu sudah berlaku.

“Kita perlu melihat bagaimana ia (kerugian) berlaku. Mungkin kehilangan disebabkan projek-projek tertentu, campur-campur, ia (kerugian) menjadi makin tinggi (nilainya),” katanya selepas majlis perasmian cawangan baharu SPRM di Kuala Selangor hari ini.

Artikel berkaitan

Najib hanya mahu iringan doa dan kasih rakyat

UMNO pilih DAP sebab tidak berpura-pura setiakawan – Tok Mat

Fenomena Banjir Gelombang Kedua

Loh Siew Hong fail rayuan status Islam anak

Ustaz Wadi Annuar dakwa tidak pernah dipelawa mohon tauliah

Sebelum ini, media melaporkan UiTM melalui sayap pelaburannya mengalami kerugian terkumpul sebelum cukai sehingga RM157.04 juta selama empat tahun berturut-turut dan RM157.8 juta dalam tempoh 10 tahun.

Azam berkata, siasatan dilakukan terhadap universiti itu sejak dua tahun lepas adalah berdasarkan aduan diterima pihaknya dan sedang mengesan jika berlaku sebarang kesalahan di bawah Akta SPRM.

“Kadang-kadang apabila berlaku ketidakpatuhan dalam sesuatu badan, contohnya perolehan dan sebagainya, yang penting pegawai menyiasat (SPRM), mereka hendak melihat ada atau tidak elemen salah guna kuasa atau rasuah di situ,” katanya.

Mengulas mengenai cawangan baharu SPRM di Kuala Selangor, beliau berkata, usaha itu bagi memperluaskan perkhidmatan pihaknya sekali gus memudahkan masyarakat setempat berurusan dengan suruhanjaya tersebut.

“Perpindahan pengoperasian SPRM cawangan Klang ke sini adalah menjadi keperluan memandangkan pembangunan pesat di daerah Kuala Selangor selain kedudukan strategik yang berada di jajaran Pantai Barat Negeri Selangor,” katanya.

Pejabat tersebut terletak di Plaza Majlis Perbandaran Kuala Selangor (MPKS) berkeluasan 6,170 kaki persegi dilengkapi dengan bilik mesyuarat, bilik kebal, bilik temu bual bervideo (VIR), bilik merakam kenyataan dan sebagainya selain menempatkan 16 warga kerja.

Orang ramai yang ingin menyalurkan sebarang maklumat berkaitan rasuah dan salah guna kuasa boleh hadir ke pejabat berkenaan atau menghubungi SPRM cawangan Kuala Selangor di talian 03-32814855 atau 03-32814865 dan faks 03-32814830. – Bernama


Tidak akan rayu penggantungan ahli – Hishammuddin

0

BANGI, Rabu –  Bekas Naib Presiden UMNO, Datuk Seri Hishammuddin Tun Hussein mengulangi pendiriannya tidak akan merayu penggantungan keahliannya dalam parti.

Ahli Parlimen Sembrong itu mengemukakan empat sebab mengapa beliau memutuskan demikian sungguh pun ada cadangan daripada UMNO Johor supaya beliau membuat rayuan.

“Saya tak akan merayu. Apa sebabnya? Kerana saya tak tahu sebabnya saya digantung, betul tak? Sampai hari ini kita tidak tahu apa sebabnya saya digantung. Jadi nak rayu apa?

“Kedua, gantung tak ikut proses, tak ikut prosedur. Saya tak diminta untuk jawab kepada Lembaga Disiplin. Tak ada surat dikeluarkan Lembaga Disiplin untuk sekurang-kurangnya panggil saya jawab secara bertulis, tak ada,” katanya menerusi akaun TikToknya, malam ini.

Difahamkan, kenyataan itu dibuat Hishammuddin ketika hadir Majlis Ramah Mesra Ahli Parlimen Sembrong bersama kepemimpinan Barisan Nasional (BN) Sembrong pada Sabtu lalu.

Beliau berkata, sebab seterusnya rayuan tidak dibuat kerana beliau seolah-olah dianggap sudah bersalah.

“Buat apa kita nak buat rayuan kepada orang yang sudah membuat keputusan untuk mengantung. Pada orang yang gantung kita, kita nak rayu kepada dia?

“Kalau kita rayu macam kita ini bersalah. Betul tak? Saya minta restu dan izin daripada keluarga Sembrong, kita kata, kalau saya nak rayu, saya tak tergamak nak buat rayuan,” katanya.

Hishammuddin dan beberapa pemimpin UMNO lain sebelum ini digantung keahlian selama enam tahun, sekali gus menghalang beliau bertanding pada pemilihan UMNO bulan depan.

Pada 4 Februari lalu, UMNO Johor mahu Hishamuddin dan Ketua UMNO Bahagian Tebrau, Datuk Maulizan Bujang, yang turut digantung, mengemukakan rayuan dan membela diri terhadap pertuduhan serta sabitan yang dikenakan terhadap mereka. -BH


Agong titah perhebat bendung aktiviti jenayah, sama-sama jaga kedaulatan negara

0

BANGI, Jumaat – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah menitahkan kerajaan, khususnya agensi penguatkuasaan memperhebat usaha membendung aktiviti jenayah penyeludupan dadah dan bahan terlarang, pendatang tanpa izin serta pencerobohan sempadan negara.

Datuk Pengelola Bijaya Diraja, Mejar Jen Datuk Zahari Mohd Ariffin berkata, Seri Paduka turut menyeru rakyat untuk bersama-sama memainkan peranan dan mempunyai kesedaran serta tanggungjawab membantu kerajaan serta agensi penguatkuasaan dalam membendung kegiatan jenayah sama ada di sempadan negara atau di kawasan masing-masing.

“Ini adalah kerana kerajaan tidak boleh bertolak ansur terhadap soal keselamatan dan kesejahteraan rakyat serta kedaulatan negara.

“Seri Paduka Baginda mengajak rakyat untuk bersama Baginda mendoakan semoga kedaulatan negara sentiasa dipelihara dan negara serta rakyat sentiasa dirahmati, diberkati dan dilindungi daripada sebarang bentuk musibah dan bencana,” katanya dalam kenyataan hari ini.

Artikel berkaitan

Meta lancarkan Threads, lawan Twitter

Sany Hamzan tak layak jelas isu peruntukan Ahli Parlimen pembangkang

Pengiklanan cecair nikotin perlu dikawal, duti eksais wajar diperkenal

KADAR PENGGUNAAN KATIL DI TERENGGANU MEMBIMBANGKAN

Kerajaan, pembangkang perlu bersaing juarai isu Islam & Melayu – ISMA

Zahari  berkata, Al-Sultan Abdullah selaku Pemerintah Tertinggi Angkatan Tentera Malaysia (ATM) turut  menzahirkan ucapan tahniah kepada ATM atas kejayaan menumpaskan sindiket penyeludupan daun ketum di Kuala Nerang, Kedah.

Seri Paduka bertitah bahawa ketangkasan dan kecekapan anggota pasukan Operasi Tentera Darat ATM itu dalam melaksanakan amanah dan tugas sewajarnya dihargai dan diberi pujian.

“Seri Paduka Baginda turut menzahirkan sokongan dan penghargaan terhadap usaha-usaha baik serta tindakan tegas kerajaan dan agensi penguatkuasaan berkaitan dalam membanteras jenayah rentas sempadan dan sindiket jenayah terancang di sempadan negara,” menurut kenyataan itu.

Kira-kira satu tan bahan itu dengan nilai RM38,000 yang dipercayai cuba diseludup keluar sebuah kenderaan pacuan empat roda bernombor pendaftaran Thailand, berjaya dirampas Markas Divisyen Kedua Infantri Malaysia (2 Divisyen) ketika melakukan rondaan di sempadan Malaysia-Thailand, Rabu lepas. – Bernama


Belanjawan 2023: 130,000 rakyat dilepaskan daripada status muflis

0

BANGI, Jumaat – Kerajaan menyasarkan 130,000 rakyat dilepaskan daripada status muflis setelah pindaan Akta Insolvensi 1967 diluluskan.

Perdana Menteri, Datuk Seri Anwar Ibrahim berkata, akta tersebut akan dipinda supaya kes muflis dapat dilepaskan secara automatik pada masa yang singkat.

Jelas beliau, sementara menunggu pindaan, kes-kes kecil yang mempunyai hutang kurang RM50,000 dan memenuhi syarat akan dilepaskan serta-merta mulai 1 Mac ini.

“Rakyat yang diisytihar muflis berhak punyai peluang kedua. Setakat Januari, lebih 260,000 kes muflis telah direkodkan.

Artikel berkaitan

LEKAS, gesa kerajaan Pulau Pinang dedah 71 syarat lulus Projek Pulau Pinang Selatan

PAS pertimbang fail petisyen

Dua PPS Di Hulu Langat Masih Beroperasi

Secara teorinya, Anwar tidak perlu usul undi percaya 19 Disember ini

Ahmad Zahid raikan perbezaan pendapat, tidak berkompromi sentuh integriti parti

“Ia turut melibatkan anak-anak kita majoritinya Melayu yang mempunyai potensi menyumbang kepada ekonomi negara,” katanya yang juga Menteri Kewangan ketika membentangkan Belanjawan 2023 di Dewan Rakyat pada Jumaat.

Selain itu, menurut beliau, bagi golongan banduan pula, untuk kepentingan dan asimilasi semula ke dalam masyarakat, mereka akan terus diberi latihan secukupnya melalui program Skill for Inmate.

Tambah Ahli Parlimen Tambun itu, majikan juga digalakkan untuk menggaji banduan termasuk bekas penghuni Sekolah Henry Gurney dan institusi perlindungan dan pemulihan Jabatan Kebajikan Masyarakat (JKM) serta layak mendapat potongan cukai tambahan.

Jelasnya, Program Agro Penjara untuk banduan terlibat dalam aktiviti pertanian yang dilaksanakan di atas tanah penjara seluas 70 hektar akan terus diperkasa dengan peruntukan RM10 juta.


Belanjawan 2023: 130,000 rakyat miskin tegar dibantu keluar daripada kemiskinan

0

BANGI, Jumaat – Iltizam kerajaan hari ini untuk menoktahkan kemiskinan tegar yang merangkumi kira-kira 130,00 orang rakyat tersusah tanpa mengira latar belakang kaum akan segera dibantu untuk keluar daripada belenggu kemiskinan sepenuhnya.

Perdana Menteri, Datuk Seri Anwar Ibrahim berkata, kerajaan akan melaksanakan Inisiatif Pendapatan Rakyat (IPR) yang akan menumpukan kepada pengupayaan golongan miskin supaya meningkatkan potensi pendapatan.

Menurutnya, sejumlah RM750 juta disediakan untuk tahun 2023 kepada Kementerian Ekonomi bagi menjayakan IPR.

Anwar yang juga Menteri Kewangan berkata demikian ketika membentangkan Belanjawan 2023 di Dewan Rakyat hari ini.

Artikel berkaitan

Ribut Kuat di Perai, Empat rumah Rosak Teruk

6,000 serbu pejabat Tesla Malaysia

Dominic Lau sah bertanding di DUN Bayan Lepas

Anwar tempelak Hadi Awang, yakin kerajaan mampu bertahan

Pemimpin Negara Gagal Fahami Sentimen Rakyat – PEMBELA

Menurut beliau, beberapa pendekatan baharu akan dilaksana untuk mengatasi kelemahan pelaksanaan lalu bagi meningkatkan keupayaan isi rumah miskin tegar meraih pendapatan.

Antaranya, bantuan dan kemudahan kepada peserta tidak lagi diberikan sekali gus tetapi secara bulanan dan dipantau sama ada sewa beli kelengkapan atau subsidi penggajian untuk majikan yang mengambil peserta miskin tegar bekerja.

“Aktiviti ekonomi disertai hendaklah yang memenuhi keperluan komuniti setempat terutamanya sektor agropertanian dan makanan untuk memastikan permintaan berterusan.

“Program ini menyasarkan untuk peserta meraih pendapatan antara RM2,000 hingga RM2,500 dalam tempoh pemantauan 24 bulan dan selepas itu dapat menjana pendapatan sendiri melalui hasil yang diperoleh,” katanya.

Anwar berkata, kerajaan kini membayar bantuan kebajikan bernilai RM2.5 bilion kepada lebih 400,000 penerima.

Bagi menyegerakan data dikemaskinikan dan memastikan tiada lagi yang tercicir daripada menerima bantuan, kerajaan akan melaksanakan pemutihan senarai penerima bantuan bulanan kerajaan antara Unit Penyelarasan Pelaksanaan (ICU) dan Jabatan Kebajikan Masyarakat (JKM) di bawah satu pangkalan data.


Belanjawan 2023: Bantuan Khas Kewangan Aidilfitri RM700 untuk penjawat awam

0

BANGI, Jumaat – Kerajaan bersetuju untuk menyalurkan Bantuan Khas Kewangan Aidilfitri sebanyak RM700 kepada semua penjawat awam Gred 56 ke bawah termasuk lantikan kontrak dan RM350 turut disalurkan kepada pesara kerajaan.

Perdana Menteri, Datuk Seri Anwar Ibrahim yang juga Menteri Kewangan berkata, bantuan itu diberi sebagai menghargai jasa dan pengorbanan penjawat awam.

“Kerajaan silih berganti, pemimpin negara kerap bertukar tetapi penjawat awam sebagai tulang belakang kerajaan setia menggalas amanah negara.

“Ke arah Malaysia Madani, penjawat awam perlu segera bawa perubahan, menerapkan pembaharuan dengan matlamat akhir menyampaikan perkhidmatan yang terbaik kepada rakyat dan negara,” kata beliau ketika membentangkan Belanjawan 2023 di Dewan Rakyat hari ini.

Artikel berkaitan

UMNO perlu cari naratif, formula baharu – Puad

Ali Biju Tarik Diri, Kukuhkan Hubungan PN Dengan GPS

Akan Didakwa Pada Rabu Ini

Afghanistan : Russia Sedia Pertimbang Iktiraf Kerajaan Taliban

Tiada sabotaj, letupan tragedi Double Six

Ia merupakan belanjawan pertama dibentangkan di bawah kerajaan pimpinan Anwar.

Beliau berkata kerajaan turut bersetuju untuk memberi elaun khas RM100 sehari kepada semua ahli pasukan mencari dan menyelamat (SAR) negara yang terlibat dalam misi di Turkiye dan Syria.

“Elaun ini adalah sebagai tanda penghargaan kerajaan ke atas jasa besar yang diberikan atas nama kemanusiaan,” kata beliau.

Sementara itu, bagi memastikan perkhidmatan pengkomputeran awan dalam sektor awam yang berkesan, beliau berkata Unit Pemodenan Tadbiran dan Perancangan Pengurusan Malaysia (MAMPU) telah mengambil strategik dengan menaik taraf perkhidmatan MyGovCloud.

“Perkhidmatan ini mampu berfungsi secara hibrid dengan turut menggabungkan perkhidmatan public cloud oleh penyedia perkhidmatan awan yang dilantik kerajaan,” katanya.


Belanjawan 2023: Cukai pendapatan M40 dikurangkan

0

BANGI, Jumaat – Kerajaan akan mengurangkan kadar cukai pendapatan individu M40 sebanyak dua peratus bagi membantu meringankan beban golongan itu.

Perdana Menteri, Datuk Seri Anwar Ibrahim berkata, pengurangan itu akan bermula tahun ini membabitkan banjaran lebih RM35,000 hingga RM100,000 setahun.

Beliau berkata, langkah itu dijangka dapat memberikan kira-kira 2.4 juta pembayar cukai, lebihan pendapatan boleh guna sehingga RM1,300.

“Selama ini, golongan B40 sering diberikan pelbagai bentuk bantuan, sementara kumpulan pertengahan, M40 menunjukkan kesabaran mereka, meskipun terhimpit dengan kenaikan kos sara hidup yang mencengkam.

Artikel berkaitan

Bukan media sengaja tiup isu sensitif, tapi ahli politik

Belanjawan 2023: Projek khusus tangani kesesakan jejas lokasi pelancongan

Belanjawan 2023: Dana RM388.1 bilion

Ramasamy letak semua jawatan, umum keluar DAP

SPRM siasat dakwaan Menteri Pelancongan berlaku rasuah di KLIA

“Sukacita diumumkan, kerajaan bersetuju menambah pendapatan boleh guna M40 melalui pengurangan kadar cukai pendapatan individu yang memberi lebih manfaat kepada mereka,” katanya.

Sementara itu, Anwar yang juga Menteri Kewangan berkata, kerajaan juga akan menaikkan kadar cukai bagi mereka yang berpendapatan tinggi, antara 0.5 sehingga dua peratus membabitkan banjaran lebih RM100,000 hingga RM1 juta.

“Kurang 150,000 pembayar cukai akan dikenakan cukai yang lebih tinggi. Langkah ini membabitkan pengurangan hasil cukai bersih kerajaan sebanyak RM900 juta untuk manfaat rakyat khususnya M40,” katanya.


Belanjawan 2023: Diskaun PTPTN hingga 20 peratus selama 3 bulan

0

BANGI, Jumaat – Kerajaan bersetuju untuk memberikan diskaun bayaran balik pinjaman Perbadanan Tabung Pendidikan Tinggi Nasional (PTPTN) sehingga 20 peratus selama tiga bulan bermula 1 Mac ini.

Perdana Menteri, Datuk Seri Anwar Ibrahim berkata, langkah itu bertujuan bagi meringankan beban kewangan peminjam yang terkesan.

Kerajaan bersetuju untuk memberikan penangguhan bayaran balik kepada peminjam berpendapatan bulanan RM1,800 ke bawah untuk tempoh selama enam bulan.

“Permohonan penangguhan ini boleh dibuat mulai 1 Mac 2023,” katanya ketika membentangkan Belanjawan 2023 Malaysia Madani di Dewan Rakyat hari ini.

Artikel berkaitan

KPM Siasat Pelajar Hanya Diberi Nasi Putih & Kuah

Inflasi Naik Mendadak Jika Subsidi Minyak Diganti

Sokongan Suami Bawa Kejayaan Isteri

Pemborong Dan Pengeluar Manipulasi Harga Barang?

Bersatu Sabah tiada akar umbi, bakal ‘tutup kedai’


Belanjawan 2023: Elaun guru KAFA dinaikkan RM100

0

BANGI, Jumaat – Kerajaan menaikkan elaun guru Kelas Agama dan Fardu Ain (KAFA) sebanyak RM100.

Melalui peruntukan tambahan lebih RM40 juta itu, elaun bulanan membabitkan 35,000 guru KAFA naik kepada RM1,100.

Perdana Menteri, Datuk Seri Anwar Ibrahim turut mengumumkan sumbangan khas bagi menghargai jasa kelompok individu yang berperanan mengimarahkan masjid.

“Kerajaan bersetuju memberikan sumbangan khas RM600 kepada imam, bilal, tok siak, noja (petugas masjid), marbut (pengurus masjid), guru KAFA dan guru takmir.

Artikel berkaitan

Pentauliahan Mengajar Islam Aktivis Politik Ditarik Balik

Siapa Bakal Ketua Menteri Melaka Yang Baharu?

Cadangan perluas visa ketibaan boleh gugat keselamatan negara

Belanjawan 2023: KKM sambut baik penetapan cukai eksais rokok elektronik, vape

Kit Siang terima anugerah Tan Sri?

“Seramai 70,000 orang akan menerima sumbangan ini membabitkan peruntukan lebih RM40 juta,” katanya.


Belanjawan 2023: GLC labur RM1.5 bilion dalam syarikat pemula tempatan

0

BANGI, Jumaat – Syarikat berkaitan kerajaan (GLC) akan melabur dalam syarikat-syarikat pemula tempatan yang inovatif dan berpertumbuhan tinggi dengan nilai pelaburan RM1.5 bilion.

Menteri Kewangan, Datuk Seri Anwar Ibrahim berkata, peranan GLC dan syarikat pelaburan berkaitan kerajaan (GLIC) amat besar sebagai nadi penggerak ekonomi negara.

Katanya, tahun ini, nilai pelaburan terkumpul GLC dianggarkan mencecah RM50 bilion.

“Antara tumpuan pelaburan termasuklah modal teroka dalam syarikat pemula berinovasi tinggi. Saya sempat menemui beberapa syarikat inovatif berpertumbuhan tinggi yang antaranya berjaya tersenarai di dalam Bursa Malaysia dan menembusi pasaran antarabangsa.

Artikel berkaitan

Tanah Rizab Melayu meningkat lebih 29 peratus di Selangor

Pesakit ‘LONG COVID’ Dipantau, Dirawat

Bukti Keadilan Badan Kehakiman, Bukan Kemenangan PH

Lelaki tabur paku ditahan polis

Kumpulan lelaki bertopeng samun lima sekeluarga pada tengah hari

“Bagi mencontohi kejayaan ini, GLC antaranya Khazanah Nasional Bhd dan Kumpulan Wang Simpanan Pekerja (KWSP) akan melabur dalam syarikat-syarikat pemula tempatan yang inovatif dan berpertumbuhan tinggi dengan nilai pelaburan RM1.5 bilion ringgit,” katanya.

Anwar berkata, kerajaan juga bercadang melanjutkan potongan cukai sehingga RM1.5 juta ke atas perbelanjaan penyenaraian di Pasaran ACE dan LEAP sehingga tahun taksiran 2025.

“Potongan cukai cukai turut diperluas meliputi kos penyenaraian syarikat berasaskan teknologi di Pasaran Utama Bursa Malaysia,” katanya.